Osmani: Hoti želeo da ograniči budžet, nije hteo da bude uključen u rad sa pandemijom - Kosovo Online\n28. Oktobar 2020. • 17:47\nPredsednica Skupštine Kosova Vjosa Osmani uputila je danas optužbe na račun premijera Avdulaha Hotija jer je, kako je navela, vlada uložila napore da izdvoji budžet skupštine, prenosi Gazeta Ekspres.\nOsmani je istakla da Vlada Kosova ne može da raspodeljuje budžet, te je takav pristup vlade opisala kao "budžetski pritisak".\nPrema njenim rečima, vlada nastoji da ne dozvoli da se skupština meša u vezi sa pandemijom.\n"Najhitniji izazov je pandemija. Postojala je tendencija da se kaže da skupština uopšte nema ovlašćenja da se meša u pitanje pandemije, a već četiri meseca je zakonska inicijativa koju smo pokrenuli blokirana", navela je Osmani.\nTakođe je govorila o svom izazovu radom u skupštini, jer se kako je navela, parlament već godinama smatra institucijom u kojoj su zapečaćene odluke vlade.\n"Budući da se kosovski parlament godinama smatrao samo institucijom koja pečatira vladine odluke, mnogi građani su izgubili veru. Jer oni parlament nisu videli kao mesto gde se odvija nadzor, koji služi kao neka vrsta filtera i kao kontrolora da li su odluke dobre", ocenila je Osmani.\nPredsednica Skupštine Kosova je dodala da je to takođe jedan od izazova i jedno od pitanja pomenutih u velikoj većini izveštaja Evropske komisije.\nVjosa Osmani Avdulah Hoti Skupština Kosova Vlada Kosova\nAko se potvrdi optužnica protiv Tačija, Osmani će biti imenovana za v.d. predsednika Kosova\nTrenutno se najveća rasprava na Kosovu vodi oko toga ko će zameniti Hašima Tačija na mestu predsednika. Ukoliko Specijalna veća potvrde optužnicu pre isteka njegovog mandata, tada će predsednica parlamenta Vjosa Osmani biti imenovana da vrši dužnost na najvažnijem položaju na Kosovu, piše Gazeta Ekspres.\nKoha: Politički rat Vjose Osmani i Hotija\nOsmani potvrdila formiranje stranke\nVjosa Osmani pozvala Isu Mustafu na TV duel


Opširnije: Turbo punjači i kompresori 51 comments Datum poslednje izmene petak, 10 januar 2014 19:40\nMercedes tradicionalno važi za proizvođača najboljih dizel motora za putničke automobile. Novi šestocilindrični motor u V rasporedu treba da zameni postojeće redne peto i šestocilindrične motore koji se sada nalaze u ponudi. U skladu sa renomeom novi motor pored performansi treba da ima tradicionalno dugačak vek trajanja kao i da je veoma robustan. Pogledajte koje sve tehnološke novitete donosi novi Mercedes V6 CDI motor.Opširnije: Novi Mercedes V6 CDI motor 10 comments Datum poslednje izmene petak, 10 januar 2014 19:40\nVremena se veoma očigledno menjaju. Italijanski i Francuski proizvođači se takmiče ko će da napravi više dizel varijanti na temu, Japanci sve ređe pribegavaju turbo benzinskim motorima, dok Nemački proizvođači imaju u ponudi priličnjo široku paletu turbo benzinaca. Novi motor koji će VW da plasira inicijalno u Golfu GT je pravi biser - 1,4l twincharger! Svakako motor za koji se nadamo da će naći put i do manjih automobila VW koncerna.\nOpširnije: Novi VW motor - 1,4l twincharger 8 comments Datum poslednje izmene petak, 10 januar 2014 19:40\nSkoro sigurno ste u jednom trenutku pogledali pod haubu automobila i pomislili: šta je ovde motor i čemu sve ovo služi, ili ste čuli od nekoga da kaže "šesnaest ventilski motor", "dve bregaste" ili nešto slično i niste razumeli o čemu se tu tačno priča. Pokušaćemo da malo pojasnimo neke termine kao i da ukratko opišemo rad motora.Opširnije: Kako radi motor? 21 comments Datum poslednje izmene petak, 10 januar 2014 19:40\nStrana 5 od 5\tStartPrev12345NextKraj\tAuto Godine 2016


Auto se raspao na paramparčad, Srbinov kolega teško povređen (VIDEO) - Alo.rs\nJedva čekam da vidim svog kolegu - kaže Miloš Pavlović.\nRaul Guzman, Foto: printskrin\nMeksikanac Raul Guzman, timski kolega srpskog automobiliste Miloša Pavlovića, u automobilu sa startnim brojem 41, doživeo je danas težak udes na drugoj trci Lambrogini Super Trofeo takmičenja, koja je vožena na stazi Spa-Frankoršamp u Belgiji.\n- Ovde u Belgiji stvari nisu bile povoljne za mene i moj tim. Na žalost, u drugoj trci smo imali jedan veliki incident koji je ozbiljno kompromitovao naše šanse u borbi za osvajanje titule. Ali to, u suštini, više nije bitno, s obzirom da je incident bio toliko veliki da su sve naše misli u ovom trenutku sa Raulom. Dobili smo informacije iz bolnice da je on u suštini OK, da nema ozbiljnije povrede i to je jedina bitna stvar u ovom trenutku. Posle svega šta se dogodilo, jedva čekam da vidim svog kolegu i razgovaram sa njim. Naš sport je nešto zaista predivno, ali ponekad ume da bude i veoma opasan - izjavio je Miloša Pavlovića posle incidenta.\nporše Miloš Pavlović Ostali sportovi


Aktuelno - Okrugli sto – Smanjenje rizika od prirodnih katastrofa - TURISTIČKI KLASTER SREM\nAktuelno - Okrugli sto – Smanjenje rizika od prirodnih katastrofa\nObjavljeno ponedeljak, 21 maj 2018 15:59\nU organizaciji Organizacije civilnog društva “Caritas Srem” , Opštine Ruma i Fonda Turistički klaster Srem, u Rumi je: 21.05.2018. u Kulturnom centru-Ruma održan okrugli sto na temu Smanjenje rizika od posledica prirodnih katastrofa.\n“Smanjenje rizika od katastrofa predstavlja koncept i organizovano sprovođenje aktivnosti u cilju smanje-nja rizika od posledica katastrofa putem sistemskih napora da se analiziraju uzročni faktori nastanka i da se njima upravlja, kao i smanjenjem izloženosti opasnostima, umanjenjem ranjivosti ljudi i imovine, kao i poboljšanom spremnošću na pomenute događaje. Proces smanjivanja rizika od posledica prirodnih katastrofa je kontiruiran i zahteva saradnju svih zainteresovanih strana na nivou lokalne samouprave, kao i samih građana” - Caritas.\nOkrugli sto je deo aktivnosti projekta “Dome, sigurni dome”, koji sprovodi Caritas-Srem a koji realizuje u saradnji sa Opštinama Srbije i organizacijama civilnog društva, na istoj teritoriji, koje imaju u fokusu zaštitu životne okoline i podizanje svesti o značaju zaštite životne okoline.\nUtoliko, današnji sastanak u Rumi je okupio predstavnike Opštine Ruma, Štaba za vanredne situacije opštine Ruma, direktore svih javnih preduzeća na teritoriji Opštine Ruma, koji su po funkciji direktno članovi Kriznog štaba, predstavnike Organizacije Crvenog krsta- Ruma, Opštinske vatrogasne jedinice Rume i pojedince koji profesionalno ili ličnim angažmanom mogu dati doprinos markiranju uzročnih faktora na prevenciji rizika od prirodnih katastrofa.\nPosle predstavljanja aktivnosti Caritasa, Izveštaja Opštinskog Kriznog štaba i zalaganja Fonda Turistički klaster Srem na temu sanacije akumulacije Borkovac, usledila je diskusija kojom su se približili stavovi o potrebi intervencije na saniranju šume u izletištu Borkovac koja predstavlja značajan zaštitni vetro-pojas u odbrani grada od oluje. Zaključci okruglog stola će se u narednom periodu pretočiti u Plan aktivnosti, kojim će se uz finansijsku podršku Caritasa, uraditi pošumljavanje i zamena stabala šume u Borkovcu.\nFond Turistički klaster Srem je na Okruglom stolu zastupala Duška Davidović i istakla potrebu da se aktuelizuju problem akumulacije Borkovac, koja je izvorno građena iz potrebe zaštite grada od poplava, za navodnjavanje i za potrebe razvoja turizma. Obzirom da je stanje akumulacije - jezera Borkovac, već godinama u stanju potrebe za intervencijama koje će ublažiti procese na njegovom smanjenju, starenju i nestanku, podsetila je skup na postojanje stručne monografije “Akumulacija Borkovac-limnološka monografija” (autori: prof.Zorica Svirčev i prof. Slobodan.b.Marković) koja može biti značajan putokaz kako otpočeti sistemske napore na njegovoj sanaciji. Ista Monografija je rađena još 1995.godine a njenu izradu su finansirali Opština Ruma i DDOR N.Sad. Kako nema turizma, pogotovo ne održivog turizma, bez održive zaštite prirode i prirodnih ambijentalnih celina, zastupnica Fonda TKS je predložila da isti problem bude tema jednog projekta, koji bi se mogao finansirati iz EU fondova, na kome bi se u saradnji javnog i civilnog sektora predložio set aktivnosti na sanaciji akumulacije Borkovac a kojim bi nagomilani problem akumulacije dobili potrebnu materijalnu podršku za njihovo sistemsko rešavanje.


Nadamo se veoma efikasnom duelu - Sportske novosti\nNaslovna Fudbal H2H Fudbal Nadamo se veoma efikasnom duelu\nNadamo se veoma efikasnom duelu\nU zaostaloj utakmici 15. prvenstvenog kola prvog ranga francuskog fudbala “Ligue 1”, sastaju se timovi – Monaco i Paris Saint Germain. Domaći tim trenutno zauzima osmo mesto na tabeli sa do sada 29 osvojenih bodova, dok su gosti na liderskoj poziciji uz 46 sakupljenih bodova.\nNa predhodnih pet susreta u nizu između ova dva rivala, postignuto je dosta pogodaka, odnosno granica od 3.5 golova po meču je bila nadminuta na svim tim duelima. Stoga, za nastavak ovog efikasnog niza i tip na golove „4+“, nudi se kvota u visini od oko @1.80.\nPrethodni tekstEvroliga: Crvena Zvezda – Žalgiris (15.1)\nSledeći tekstKarijeru nastavlja u Španiji\nridji - 27 januara, 2020\nRumunska teniserka Simona Halep plasirala se u četvrtfinale Australijan opena. Halep je pobedila Belgijanku Elis Mertens rezultatom 2:0, po setovima 6:4 6:4 posle nešto...


RTCG - Radio Televizija Crne Gore - Nacionalni javni servis :: Politika :: CG bilježi konstantan napredak\n15. 06. 2020. 12:38 >> 06:26 14\nBRAJOVIĆ I NEĐEŠI\nCrna Gora bilježi konstantan napredak, očekivani pomaci u evropskim integracijama bili bi snažan motiv daljim reformama, saopštio je predsjednik Skupštine Crne Gore Ivan Brajović na današnjem sastanku sa ambasadorom Mađarske u Crnoj Gori Jožefom Neđešijem.\nBrajović je rekao da Crna Gora i Mađarska imaju odlične bilateralne odnose čemu značajan doprinos daje sadržajna parlamentarna saradnja.\nOn je zahvalio na spremnosti kolega iz mađarskog parlamenta da podijele znanje i iskustva u sprovođenju projekata finansiranih od strane Evropske unije, uz isticanje da Skupština Crne Gore ostaje posvećena daljem unaprjeđenju svog rada i jačanju administrativnih kapaciteta.\nBrajović je naglasio da podrška Mađarske reformskim aktivnostima u Crnoj Gori predstavlja iskaz prijateljstva i razumijevanja dvije države.\nIstičući da Crna Gora bilježi konstantan napredak, očekivani pomaci u evropskim integracijama bili bi snažan motiv daljim reformama, zaključio je predsjednik Skupštine.\nAmbasador Neđeši je prenio namjeru mađarskog Parlamenta da u narednom periodu intenzivira saradnju sa Skupštinom, kao jednom od najznačajnijih institucija Crne Gore za donošenje politika. Istakao da će njegova zemlja nastaviti snažno da podržava integracije Crne Gore u Evropsku uniju, kao što je to činila i vezano za članstvo u NATO, imajući u vidu njihov značaj za ovaj Region ali i Evropu.\nSagovornici razgovarali i o aktuelnim dešavanjima izazvanim Kovidom 19, ističući neophodnost saradnje, razumijevanja i solidarnosti u cilju prevazilaženja izazova.\nIvan Brajović Mađarska Jožef Neđeši


Počelo snimanje dokumentarca o Zoranu Radmiloviću - BIGportal.ba\n22 Septembra, 2020 22 Septembra, 2020 0155\nZoran Radmilović nije običan glumac, Zoran je bio, kako ga u Zaječaru zovu, glumčina, pa se zato i film tako zove, kazao je Oliver Paunović, producent dokumentarnog filma “Glumčina”, čije je snimanje pod rediteljskom palicom Vladimira Ristića počelo u Zaječaru, Radmilovićevom rodnom gradu.\nPaunović ističe da je planirano da film zatvori Filmske susrete u Nišu 2021. godine i nakon toga da bude prikazan na 30. festivalu “Dani Zorana Radmilovića”.\n“Učestvovaće i na raznim festivalima dokumentarnih filmova, među kojima je i Festival dokumentarnog srpskog filma u Čikagu, a plan je da se emituje i na nacionalnim i na lokalnim televizijama”, otkriva producent filma.\nReditelj Vladimir Ristić kaže da će sa jedne strane veliki oslonac u radu na filmu biti arhivski materijal, ogromna građa koja je ostala iza Zorana i koja predstavlja riznicu kulturne baštine Srbije, dok će sa druge strane film imati liniju koja prati svjedočenja glumca Milana Cacija Mihailovića na nivou biografskih podataka, zanimljivosti, anegdota i nekih dosad neobjavljenih priča.\n“Film će sadržati i svedočanstva ljudi koji su sarađivali sa Zoranom u pozorištu i na filmu: Zdravko Šotra, Mira Banjac, Goran Marković i drugi”, kaže reditelj.\nSam Milan Caci Mihailović, koji je takođe saradnik na scenariju, naglašava da je 13 godina radio s Radimilovićem u brojnim predstavama, a ne samo u “Radovanu III” i da je zato pristao da svoja sjećanja prenese ljudima koji rade film.\n“Ako je iko to zaslužio, to je Zoran Radmilović, koga nema već 35 godina, ali zahvaljujući njegovom delu on je izuzetno prisutan i dan-danas”, istakao je Mihailović. On je naglasio da je grad Zaječar posebno obilježio Radmilovićev život.\n“Naročito mesto u njegovom životu zauzimalo je zaječarsko pozorište, gde je prvi put gledao predstave, kao i zgrada gimnazije koju je pohađao, a koju je projektovao njegov deda Radmilo Lang. Godinama se borim protiv zaborava i tako su nastale knjige sećanja ‘Uspomenari 1, 2 i 3’, a u pripremi je i ‘Uspomenar 4 – Zoran 2020’ koji će biti promovisan na ovogodišnjim ‘Danima Zorana Radmilovića'”, izjavio je Caci Mihailović. Uoči održavanja ovogodišnjih “Dana Zorana Radmilovića” u Zaječaru će biti otvorena i izložba Zoranu Radmiloviću u čast, čija je autorka njegova sestričina Selena Vicković, poznata slikarka i profesor na Fakultetu primijenjenih umjetnosti u Beogradu.\nZoran Radmilović je odigrao neke od najzapaženijih pozorišnih uloga i neke od najupačetljivijih u istoriji srpske i jugoslovenske kinematografije.\nMilan Popović o ratu sa Severinom: “Brižna majka” više od pola termina nije iskoristila sa djetetom\nKubura riješio da se depilira, snimak nasmijao sve\nEsma imala 47 usvojenih sinova i samo jednu ćerku!\nZlato za Južnoafrikanku, Rilov postavio olimpijski rekord, Brazilci bolji od Amerkanaca\nKubanac stigao do četvrtog zlata u nizu\nApel iz “Vodovoda” nakon najave toplotnog talasa\nZahvaljujući Olimpijskim igrama otkrila da je partner vara


NEBOJŠA STEFANOVIĆ TVRDI: Zakon nadjačao kriminal, red pobedio bezvlašće (VIDEO) | Najnovije vesti - Srbija danas\n16.06.2019. • 23:34 Tanjug\nSvi rezultati Ministarstva unutrašnjih poslova jasno pokazuju da je zakon nađačao kriminal, da je red pobedio bezvlašće, sigurnost preuzela primat nad strahom, a poštenje savladalo korupciju, poručio je večeras ministar unutrašnjih poslova Nebojša Stefanović.\nStefanović je, na svečanoj akademiji povodom Dana policije i Dana MUP-a u Sava centru u Beogradu, ocenio da poboljšanje uslova rada i veća motivacija pripadnika MUP-a svake godine daju sve bolje rezultate u borbi protiv kriminala i korupcije.\nKao neke od najznačajnijih naveo je da je policija od maja 2014. godine do dana zaplenila više od 19 tona narkotika, da je ukupan broj krivičnih dela smanjen za skoro 11 odsto, dok je rešeno 10 ubistava, koja su bila stara jednu ili dve decenije.\nMinistar Stefanović je podsetio i na poplave u Srbiji pre pet godina, koje su uništile hiljade domova, nanele ogromnu materijalna šteta i odnele ljudske živote i naglasio da je ponosan na sve što su pripadnici MUP uradili tada za svoj narod.\n- Hrabro, posvećeno i požrtvovano, ne pitajući ni koliko sati ni dana će biti u uniformi, na terenu, pokazali su pravo lice srpske policije kojoj bezbednost građana na prvom mestu - rekao je Stefanović.\nOn je dodao da je danas, pet godina kasnije, ponosan jer "nismo izneverili ni pripadnike MUP ni naše građane".\n- Zalaganje naših pripadnika je prepoznato, cenjeno i nagrađeno većim poverenjem građana i značajnom podrškom koju smo dobili od Vlade Srbije - rekao je Stefanović.\nOn je istakao da svi pripadnici direkcije policije i sektora za vanredne situacije imaju nove uniforme, da je obnovljen vozni park, nabavljeno 114 novih vatrogasno- spasilačkih kamiona, potpuno rekonstruisano i modernizovano oko 40 borbenih oklopnih vozila, dok pripadnici Žandarmerije i Specijalne antiteorristicke jedinice na raspolaganju imaju nova borbena oklopna vozila Lazar i Miloš.\n- Kada je Aleksandar Vučić 2014. godine, kao premijer, najavio reforme i odlučnu borbu protiv kriminala i korupcije, ujedno je i garantovao da će građani Srbije živeti bolje. Danas vidimo da, zahvaljujući tom radu i zalaganju, plate pripadnika MUP iz godine u godinu rastu - ukazao je Stefanović dodajući da se veće plate očekuju i naredne godine.\nStefanović je podsetio i da je država je pokrenula projekat izgradnje stanova za pripadnike službe bezbednosti, koji će, kako je naveo, moći da nabave stanove i kuće po znatno povoljnijim cenama od tržišnih.\nOn je, takođe, zahvalio direktoru policije Vladimiru Rebiću na radu i pripadnicima MUP-a na činjenici da kriminalci ne mogu da šetaju slobodno srpskim ulicama jer znaju da policija "odgovorno, posvećeno i predano radi svoj posao".\nPripadnicima MUP-a poručio je i da će država uvek voditi računa o njima i njihovim porodicama.\n- A vi štitite Srbiju, borite se za bezbednost i sigurnost svih njenih građana. Budite uvek uz svoj narod - rekao je Stefanović.


Bugari svaki peti euro dobiju od EU - Vijesti.me\nBugarska 20 odsto svog budžeta dobija kroz razne fondove EU, a 75 odsto ukupnih infrastrukturnih investicija u Bugarskoj je iz evropskih fondova.\nTo je izjavio predsjednik Odbora Skupštine Srbije za evropske integracije Aleksandar Senić, koji je predvodio srpsku parlamentarnu delegaciju u posjeti Bugarskoj.\nOn je naveo da je sa tamošnjim zvaničnicima razgovarano o završetku Koridora 10 Niš-Sofija, kao i o izgradnji gasnog interkonektora između dvije zemlje.\nSenić je rekao i da je bilo riječi o otvaranju nova dva granična prelaza Patacinci-Bankja i Salaš-Novo Korito, kao i o evropskom putu Srbije.\n"Upoznao sam predstavnike bugarske Vlade o našoj spremnosti da počnemo sa otvaranjem pregovarackih poglavlja, kao i tome da su skrininzi za sva poglavlja već završeni", rekao je Senić.\nTokom razgovora sa potpredsjednicom bugarske vlade za evropske politike i državnu upravu Meglenom Kunevom i zamjenikom premijera, koji je zadužen za evropske fondove i ekonomiju Tomislavom Doncevim, naglašeno je da Bugarska pruža veliku podršku Srbiji na evropskom putu.\nKuneva, koja je bila šef pregovarackog tima Bugarske u procesu pristupanja, smatra da je ključno raditi na ispunjenju političkih kriterijuma, kroz poglavlja 23 i 24, kao i da su izuzetno važna i ekonomska poglavlja, prije svega zbog ukadanja državne pomoći privredi.\nguest007 3 godine i 7 mjeseci\nOni nemaju Euro


Predstavnički dom FBiH u utorak o imenovanju vlade i ovogodišnjem budžetu | Krupljani.BA\nOvo je u izjavi za Fenu potvrdio predsjedavajući tog doma Edin Mušić kazavši da bi u ponedjeljak trebale biti završene sve provjere za novi saziv Vijeća ministara BiH, a predsjednik i potpredsjednici Federacije također bi sutra trebali Parlamentu predložiti novu odluku o imenovanju Vlade FBiH.\n– O novom prijedlogu za saziv Federalne vlade trebala bi se prvo odrediti parlamentarna Komisija za izbor i imenovanja te bi se onda sazvala vanredna sjednica Doma na kojoj bi se predložila nova Vlada, a ministri bi dali svečanu izjavu – pojasnio je Mušić.\nOn je dodao da bi potom bila sazvana nova vanredna sjednica na kojoj bi poslanici razmatrali ovogodišnji entitetski budžet koji iznos oko 2,3 milijarde KM.\nVlada FBiH utvrdila je i u hitnu parlamentarnu proceduru uputila Prijedlog budžeta koji je za 141,4 miliona KM ili 5,7 posto manji u odnosu na prošlogodišnji, dok je u odnosu na Nacrt, utvrđen krajem oktobra, predloženi prijedlog manji za 11,1 miliona KM.\nOdlazeći premijer Federacije Nermin Nikšić (Socijaldemokratska partija – SDP) kazao je ranije da je evidentan nedostatak prihoda u iznosu oko 646 miliona KM koji se planira “pokriti” zaduženjima, dok je 970 miliona KM budžeta predviđeno za otplatu dugova.


Back REPORTAŽE PRISUSTVOVALI SMO Imlek poklonio dečije igralište Novom Sadu uz poruku: Rasti srećno uz Moju kravicu\nutorak, 11 april 2017 20:16\n- Veliko nam je zadovoljstvo što baš u Novom Sadu nastavljamo sa ovom društveno odgovornom akcijom, u okviru koje otvaramo još jedno igralište. Izuzetno nam je drago što na ovaj način možemo da obezbedimo radosno odrastanje deci širom Srbije. Akciju ćemo nastaviti kroz izgradnju dečijih igrališta i u drugim gradovima tokom ove godine. Moja Kravica decenijama je omiljeno mleko među našim potrošačima i ponosni smo što kroz ovu akciju doprinosimo bezbrižnom odrastanju najmlađih - izjavio je Slobodan Srećković, direktor marketinga kompanije Imlek.\n- Radujemo se što je kompanija Imlek prepoznala potrebu da se našim najmlađim sugrađanima omogući da uz igru prožive najlepše doba svog života - zdravo i srećno detinjstvo. Ispred grada Novog Sada, zahvaljujem se kompaniji Imlek na Moja Kravica igralištu, koje će usrećiti mnoge mališane, jer oni predstavljaju naše najveće blago i budućnost - rekao je Miloš Vučević, gradonačenik Novog Sada.


Foto: Velibor Tripić | Potpisan ugovor o dogradnji Osnovne škole "Branko Radičević"\nMarija Gajić 06.09.2018 16:33\nUgovor su potpisali Dane Malešević, ministar prosvjete i kulture RS, Zoran Popić, direktor firme "Građenje" iz Pala, koja je izvođač radova, i Slavko Vukajlović, direktor Republičke direkcije za obnovu i izgradnju.\n"Sa dogradnjom devet novih učionica sa spoljnim prostorom između postojećeg i novog objekta ti problemi u ovoj školi će biti riješeni", istakao je Malešević.\n"Ugovorom je precizirano da radovi budu gotovi za 120 dana i nadam se da će se izvođač potruditi da rok bude ispoštovan da bi đaci u drugo polugodište krenuli u drugačijim uslovima i prostoru, koji će im omogućiti da normalno rade kao i u svim drugim školama", rekao je on.\n"Najprije će biti obezbijeđeno da djeca nemaju prilaz radovima, tako da će oni biti sigurni tokom dogradnje škole", istakla je Mićićeva.\nOŠ Branko Radičević Banjaluka Dane Malešević


03/03/2016 | 12:47\nPremijer Srbije Aleksandar Vučić naložio je danas smenu direktora Elektroprivrede Srbije Aleksandra Obradovića, saznaje nezvanično Blic.\nDa podsetimo, premijer je u emisiji na RTS spomenuo da ima mnogo ljudi u javnim preduzećima koji ne poštuju naredbu o štednji na vozilima, spomenuvši slučaj jednog direktora kojem radnici štrajkuju, a on kupuje dva nova Audija i naglasio da svako ko je počinio neko krivično delo mora i da odgovara i da on neće nikoga da štiti.\nPreduzeće EPS pod lupom je javnosti ovih dana, zbog izjave predsednika Fiskalnog saveta Pavla Petrović koji je rekao da su najveći problem EPS veliki troškovi za zaposlene odnosno veliki broj zaposlenih i visoke plate. On je rekao da postoje nagoveštaj i da su plate u EPS čak i povećane u 2015. godini, iako je trebalo da budu smanjene.\nTim povodom EPS je saopštio da je u 2015. godini pozitivno poslovao i da je ostvarilo profit od 2,5 milijarde dinara.\n"EPS nije uzimao sredstva iz budžeta Srbije ni u 2015. godini, već je po osnovu poreza, doprinosa i taksi u budžet uplatio 65 milijardi dinara, što čini sedam odsto republičkog budžeta", piše u saopštenju tog preduzeća.\naleksandar obradović/aleksandar vučić/auto industrija/eps


ERA DIGITALNE EKONOMIJE Rajčević: U Ankari ću predstaviti prednosti Srpske u oblastima novih tehnologija\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević rekao je da je cilj konferencije „Izgradnja efektivnih, odgovornih i inkluzivnih institucija”, koja je danas počela u Ankari, razmena iskustava država Evrope i centralne Azije u procesu transformacije načina upravljanja, odnosno rad državnih institucija u dinamičnom tehnološkom okruženju.\n– Problemi sa kojima se suočavaju svi državni organi u ovom delu sveta su vezani za sporo prilagođavanje potrebama građana i privrede u eri digitalne ekonomije. Danas i sutra ćemo imati priliku da čujemo neke od eksperata koji će govoriti o svojim iskustvima u radu sa vladama, ministarstvima i drugim javnim organima u Evropi i centralnoj Aziji – rekao je Rajčević, koji učestvuje na konferenciji.\nDvodnevni skup u Ankari okupio je više od 450 naučnika, vladinih zvaničnika, predstavnika međunarodnih razvojnih projekata, privatnog sektora i civilnog društva iz Evrope i srednje Azije, saopšteno je iz Ministarstva za naučnotehnološki razvoj, visoko obrazovanje i informaciono društvo Srpske, prenosi Srpskainfo.\nZa Republiku Srpsku je posebno zanimljiv poslepodnevni panel “Očekivanja od Gav teka” (GovTech) na kojem će biti reči o tome kako vlade koriste tehnologije da bi se suočile sa izazovima u oblastima koje utiču na populaciju, kao što su negativni demografski i migracioni trendovi, zdravstvena zaštita, energetika, transport i upravljanje otpadom.\n– U okviru bilateralnih sastanaka nastojaću da predstavim komparativne prednosti Srpske u smislu ulaganja u oblasti informaciono-komunikacionih tehnologija, te upoznati sagovornike o našim ambicioznim planovima i aktivnostima koji su vezani ne samo za digitalizaciju uprave nego i razvoj novih tehnologija i kojima se te prednosti mogu efikasno koristiti, kao što su kripto tehnologije – naveo je Rajčević.\nRegionalnu konferencija o upravljanju na prostoru Evrope i centralne Azije organizuje Svetska banka u saradnji sa kabinetom predsednika Turske, Evropskom komisijom, Vladom Velike Britanije, UN i Sigmom.


Kovačević: SNSD-u narod dao ključ za formiranje vlasti a ne SDA kako tvrdi Bosić - Televizija K3\nKovačević: SNSD-u narod dao ključ za formiranje vlasti a ne SDA kako tvrdi Bosić\nPortparol SNSD-a Radovan Kovačević rekao je danas da je toj političkoj partiji ključ za formiranje vlasti dao narod, odnosno građani Republike Srpske, a da je “SDS-u, kao poraženoj stranci na izborima 2014. godine, SDA udijelila milost i podarila učešće u vlasti na čemu su se oni predano oduživali četiri godine”.\n– Veoma je tužno čak i slušati /funkcionera SDS-a/ Mladen Bosića kako tuguje zbog toga što im je izostala podrška SDA na koju su navikli. Tužno je i to što Bosić kao jedini kvalitet /predsjednika SDS-a/ Vukote Govedarice vidi u tome što nikada nije pokazivao bilo kakvu sklonost za saradnju sa /predsjednikom SNSD-a/ Miloradom Dodikom i predstavnicima vlasti u Srpskoj, dok je i te kako pokazivao spremnost da sarađuje sa /predsjednikom SDA/ Bakirom Izetbegovićem i SDA – ocijenio je za Srnu Kovačević.\nPrema njegovim riječima, očigledno je da se u politici SDS-a na tom planu neće ništa promijeniti.\n– Očigledno je da će SDS, za razliku od SNSD-a koji predstavlja Banjaluku u Sarajevu, nastaviti da predstavlja Sarajevo u Banjaluci – naglasio je Kovačević.\nOn se nije osvrtao na veoma uspješnu saradnju predsjednika svoje stranke Milorada Dodika upravo sa Bakirom Izetbegovićem i SDA sa kojima su vrlo lako dogovorili koaliciju na svim nivoima vlasti i u RS i FBiH kao i na zajedničkom BH nivou.\nKovačević dalje ukazuje da u SDS-u postoji i druga struja sa jasnim stavom da je to stranka iz Republike Srpske koja mora da sarađuje sa onim koji predstavljaju većinsku volju naroda u Srpskoj i da konačno i ona treba doprinijeti cilju da Srpska bude bolje mjesto za život, a ne da samo uprazno kritikuje, a nikada ništa ne uradi za građane koji joj daju povjerenje.\nPodsjećamo ranije je funkcioner SDS-a Mladen Bosić konstatovao da je Dodik uspio da oformi grupu funkcionera u SDS-u koji ga zastupaju i preko kojih želi da ostvari potpunu kontrolu nad SDS-om.\n“To je grupa koja zagovara po svaku cijenu saradnju sa Dodikom a sve pod plaštom navodnih nacionalnih interesa”, rekao je Bosić.\nOn je naglasio da je ključ zakonodavne vlasti na nivou BiH Dodiku dala upravo SDA i Bakir Izetbegović.


Dan online - Regioni: Zahtijevaju izgradnju trotoara u naselju - 2021-02-27\nRegioni MJEŠTANI BUDIMLJE APELUJU NA NADLEŽNE DA OKONČAJU EKSPROPRIJACIJU ZEMLJIŠTA\nPut kroz Budimlju - Foto: D.J. Zahtijevaju izgradnju trotoara u naselju Insistiramo da se što prije izvrši eksproprijacija zemljišta pored saobraćajnice i da se uporedo sa izgradnjom puta radi i pješačka staza – ističu mještani Budimlje\nI pored datih obećanja nadležne institucije još uvijek nijesu, u okviru modernizacije puta Berane – Petnjica, okončale započetu akciju eksproprijacije zemljišta, radi izgradnje pješačke staze u Mjesnoj zajednici Budimlja. Mještani navode da pomenute aktivnosti neopravdano dugo traju i da oni neće dozvoliti dalju rekonstrukciju puta ukoliko ne dobiju čvrste garancije da će se kroz njihovo naselje izgraditi odgovarajući trotoari u dužini od oko dva kilometra.\n-Prije više od godinu dana slučajno smo saznali da se u okviru modernizacije puta kroz naše naselje neće graditi staza za pješake, iako se radi o izuzetno frekfentnoj saobraćajnici koja povezuje Petnjicu sa Beranama. Zato smo od državnih institucija tražili da se taj propust ispravi, jer bi bez staze za pješake kroz Budimlju, koja broji preko dvije hiljade stanovnika, bezbjedonost učesnika u saobraćaju bila dovedena u pitanje. Nadležne institucije su prihvatile naše sugestije, ali pripreme za izgradnju trotoara se ne odvijaju željenom dinamikom. Zato insistiramo da se što prije izvrši eksproprijacija zemljišta pored saobraćajnice i da se uporedo sa izgradnjom puta radi i pješačka staza – i ističu mještani Budimlje dodajući da su se dosad na saobrćajnici kroz njihovo naselje dešavale brojne saobraćajne nezgode, te da je i zbog toga potrebno izgraditi trotoare pored kolovoza.


Modne vesti: Kardashian Kollection, H&M i Gucci - WANNABE MAGAZINE\nModne vesti: Kardashian Kollection, H&M i Gucci\nKim, Kortni i Kloi predstavile svoju novu modnu liniju\nSestre Kortni, Kloi i Kim Kardašijan udružile su se još jednom kako bi predstavile svoju novu modnu liniju u okviru njhove Kardashian Kollection. Nova modna linija se sastoji iz odevnih komada koji laskaju ženskoj figuri, dok će se u prodaji naći od 29. oktobra u svim “Lipsy” prodavnicama i online šopovima. Devojke su sa najavom modne linije predstavile i reklamnu kampanju, u kojoj se pojavljuju u seksi modelima iz nove kolekcije.\nBrend H&M predstavio zimsku kolekciju za 2014. godinu\nBrend H&M objavio je novi editorijal, u kojem je predstavljena zimska kolekcija za 2014. godinu. Stranice editorijala krasi rumunska manekenka Andrea Dijakonu, koja se na fotografijama pojavljuje u haljinama sa printovima, vunenim džemperima i modelima šalova napravljenim od vune.\nBrend Gucci pustio u prodaju “Cruise” kolekciju za 2015. godinu\nItalijanski brend Gucci pustio je u prodaju “Cruise” kolekciju za 2015. godinu, koja se može naći u njihovim prodavnicama širom sveta, ali i na online šopu. Od modela napravljenih od teksasa do kožnih haljina, u ovoj novoj kolekciji svaka žena može pronaći modele koji potpuno odgovaraju njenom ukusu.


Prvi registar turizma u Srbiji – Nadlanu.com\nPrvi registar turizma u Srbiji\nU Srbiji će u januaru početi da radi prvi registar turizma,kao elektronska baza podataka koja će obuhvatiti sve turističke resurse Srbije, izjavio direktor Agencije za privredne registre Zvonko Obradović\nOn je rekao da će registar turizma sadržati 17 različitih evidencija iz oblasti turizma, što uključuje registar turističkih agencija, registar svih ugostiteljskih kapaciteta u zemlji, turističkih vodiča, smeštajnih kapaciteta, kao i evidenciju turističkih mesta.\nKako je istakao, registar će omogućiti da državni organi, ali i turistički radnici, sagledaju ukupan potencijal te grane, a sama javnost registra povećaće i pravnu sigurnost u radu turističkih preduzeća, ali i korisnika usluga.\nObradović je kazao da će u APR u 2010. početi da radi registar finansijskih izveštaja i boniteta, koji će preći iz nadležnosti Narodne banke Srbije.\n"Očekuje se i početak rada registra stečajnih masa u kome će se prvi put na jednom mestu evidentirati stečajne mase kao posebni subjekt prava, što treba da doprinese adekvatnom uvidu u statuse privrednih subjekata u situacijama kada se desi stečaj", dodao je direktor APR.\nPočetak rada registra regionalnog razvoja, odnosno mera i podsticaja za regionalni razvoj, takođe se očekuje u 2010. godini, kazao je Obradović, navodeći da se u martu očekuje i početak rada registra sportskih udruženja i registra sudskih zabrana.\nRegistar fondacija, registar zadužbina i registar robnih zapisa trebalo bi da počnu da rade polovinom godine, dok bi registar javnih ustanova mogao da počne da radi u drugom delu 2010. godine, rekao je direktor APR Zvonko Obradović.\nAgencija za privredne registre je 2009. završila registre firmi preduzetnika, finansijskog lizinga i zaloge, registar javnih glasila, kao i registre udruženja i stranih udruženja.


Predsednik Srbije Aleksandar Vučić rekao je danas da je vakcinacija od vitalnog značaja za Srbiju, jer bez nje bitka protiv koronavirusa nikada neće biti dobijena ne samo u zdravstvenom, već i u finansijskom smislu, sa državom „na ivici provalije“.\nNa početku sastanka državnog vrha i Radne grupe za imunizaciju, Vučić je najavio da će danas početi masovna vakcinacija građana Srbije kineskom vakcinom, pozivajući da se postupak sprovede što pre.\n„Danas je“, rekao je Vučić, „jedan od najvažnijih sastanaka za budućnost Srbije, za život Srbije“.\n„Danas moramo da donesemo odluke u vezi sa procesom vakcinacije, opstankom i napretkom zemlje i njenih građana i u skladu sa tim postupamo u narednom periodu“, rekao je Vučić.\nPredsednik Srbije zahvalio se svim zdravstvenim radnicima koji su, kako je rekao, dali sve od sebe da pomognu građanima i zemlji u borbi protiv ove opake bolesti.\n„Zahvaljujem se penzionerima koji su patili i bili izloženiji efektima ove bolesti, ali i mladim ljudima kojima smo život otežali svim odlukama koje smo bili primorani da donesemo. Ali morali smo da zaštitimo živote starih “, rekao je Vučić.\nPrema predsedniku Vučiću, uskoro stiže još 250.000 doza ruske vakcine „Sputnik V“.\nTakođe je rekao da će biti potpisan sporazum sa Poljskom i „Astrazenecom“ za 800.000 doza vakcine koju je proizvela ova kompanija.\nPredsednik Srbije rekao je da danas počinje masovna vakcinacija kineskom vakcinom „Sinopharm“.\nNaglasio je da je važno da se svi zdravstveni radnici, nastavnici, snage bezbednosti i vojska što pre vakcinišu.\n„Svakodnevno davanjem vakcine štitimo nečiji život“, rekao je Vučić.\nSrpski predsednik nije propustio da kritikuje Evropsku uniju, rekavši da je „Srbija donirala dva miliona evra za vakcine. Čini mi se da smo u velikoj meri bili uključeni u podršku razvoju leka za krizu. Prvi smo u regionu platili Covax, specijalizovani program u okviru EU, kroz koji bismo morali da primimo značajne količine vakcina iz Unije.“\nVučić je izrazio uverenje da će se na sastanku u Briselu u četvrtak uvažiti potrebe zemlje na zapadnom Balkanu i da će Srbija uskoro moći da se osloni na ove vakcine. / ibna


NIKOLA KAVAZOVIĆ: Srbin, najmlađi selektor na svetu! | Telegraf - Najnovije vesti\n23. oktobar 2012 | 08:33\nNIKOLA KAVAZOVIĆ: Srbin, najmlađi selektor na svetu!\nMladi stručnjak predvodi selekciju Tadžikistana i tamošnjeg šampiona Istiklol, sa kojim je nedavno osvojio međunarodno takmičenje - Azijski kup predsednika\nSrbin Nikola Kavazović (37) najmlađi je selektor na svetu kada je u pitanju fudbal.\nDo tog otkrića došao je italijanski sajt calciomercato.com, koji je i razgovarao sa Kavazovićem.\nMladi stručnjak predvodi reprezentaciju Tadžikistana i, istovremeno, tamošnjeg šampiona Istiklol, sa kojim je osvojio i Azijski kup predsednika. Nedavno je sa reprezentacijom Kavazović savladao sa rezultatom 2:1 Katar, domaćina Svetskog prvenstva 2022.\n- Ideja mi je da promenim stvari u tadžikistanskom fudbalu. Već smo počeli da radimo na drugačiji način sa mlađim igračima, kao i u mom Istiklolu. Posle utakmice sa Katarom, Energi Kotbus je potpisao predugovor sa našim veznjakom Davronovim, a još jedan veliki evropski klub je vrlo blizu da potpiše našeg najboljeg igrača Ergaševa - rekao je Kavazović za italijanski sajt.\n- Moja fudbalska filozofija je napadački fudbal, sa visokom kontrolom lopte i dubokim presingom. Uvek kažem mojim igračima da, kada izgubimo posed lopte, želim da je ponovo što pre osvojimo. Ako imamo loptu u našem posedu, tada nema načina da dođemo u opasnu situaciju po naš gol - ocenio je srpski stručnjak, kome su očito uzori Barselona i reprezentacija Španije.\nKavazović je igrao fudbal u OFK Beogradu, ali je posle teške povrede počeo trenersku karijeru. Trenersku licencu stekao je u Bosni i Hercegovini pošto Milovan Đorić nije imao sluha za mladog stručnjaka.\nKavazovićev šef Emomali Rustem ima samo 25 godina, on je sin predsednika Tadžikistana Emomalija Rahmona.\n- Obojica imamo puno energije, ja sam spreman da radim celi dan i noć da dostignemo naš prvi cilj, a to je plasman na Azijski kup 2015. u Australiji. Dugoročni cilj je da selektiram tim koji će za nekoliko godina biti ozbiljan takmac svima za odlazak na Svetsko prvenstvo u Rusiji 2018. godine - zaklučio je selektor Tadžikistana.\n(Telegraf.rs/Izvor: Alo!/Foto: nikolakavazovic.com)\nDrama na nebu! Putnik napao stjuardesu, avion morao da se vrati za Moskvu\nMundijal je u toku, a dame ne gledaju utakmice zbog fudbala, već zbog ovih markantnih i seksi selektora (FOTO) (VIDEO)\nManćini seo na klupu Italije, zove Pirla, vraća Balotelija!\nTagovi: Selektor, Tadžikistan


Ker-Lindzi: Razočarava povratak nacionalista u srpski parlament - Dnevni list Danas\n0Piše: M. Stojanović 26. aprila 2016. 09.24\nNaš sagovornik smatra da prisustvo radikala u parlamentu šteti reputaciji Srbije na međunarodnom nivou, „ali ne verujem da će oni imati bilo kakav značajniji uticaj u stvarnosti“.\n– Naprednjaci su dobili jasan mandat od srpskih građana pa ne treba da se umiljavaju nacionalističkoj javnosti. Ključna stvar za novu vladu jeste da brzo bude formirana. Srbiji nisu potrebne sedmice, a kamoli meseci neizvesnosti. Najvažnije je da nova administracija što pre prione na posao. Ovo će biti najznačajniji period za Srbiju. U naredne četiri godine mogu biti sprovedene najbitnije reforme potrebne za pridruživanje države Evropskoj uniji. Mnoge od ovih promena mogu da budu teške i potencijalno nepopularne. Stoga, ako vlada bude dobro radila svoj posao, moguće je da će se ispostaviti da su ovo bili poslednji prevremeni izbori u dužem periodu, zaključuje britanski politikolog.\nSvetske agencije ocenile su juče da su „proevropski orijentisani naprednjaci“ trijumfovali. Između ostalog, američki Asošijejted pres posebno ističe da je „stranka Aleksandra Vučića ubedljivo porazila prorurske snage“. U tom kontekstu, navodi se da će takav ishod omogućiti Srbiji da ostane na evropskom putu, „uprkos protivljenju stranaka desnice, koje žele bliske veze sa tradicionalnim slovenskim saveznikom Rusijom“.\nFrancuski Frans pres ukazuje da „moćni“ Vučić sada ima zadatak da reformiše nedelotvorne državne kompanije i glomazni javni sektor. Ta agencija podseća da je i sam Vučić, nakon objavljivanja rezultata, poručio da su se građani opredelili za evropsku integraciju i poverili mu „ogromnu odgovornost“, a jedan od prvih koji mu je čestitao, ističe Frans pres, bio je evropski komesar za proširenje Johanes Han.\nAgencija AFP ukazuje da je Vučić raspisao prevremene parlamentarne izbore uz obrazloženje da mu treba „jasan mandat“ da nastavi potencijalno nepopularne reforme koje traži Brisel, kao i da Vučićevi kritičari smatraju da je izlazak na birališta bio pokušaj da se konsoliduje vlast i izražavaju bojazan zbog „Vučićevih autoritarnih tendencija, uključujući gušenje medijskih sloboda“. Ta agencija ocenjuje da bi „tvrdokorni Šešelj mogao da postane vodeći opozicionar u parlamentu“. Italijanska Ansa prenela je da rezultati „potvrđuju veliki uspeh Aleksandra Vučića i njegove SNS“.\nMoskva – Na izborima u Srbiji i Austriji pobedile su sile koje se zalažu za noviju Evropu, gde ne važi podela na kandidate za EU i NATO i na „one druge“ i gde nema nepremostivih granica između onih koji su već „ušli unutra“ i onih koji to nisu, poručio je šef međunarodnog komiteta Saveta Federacije Rusije Konstantin Kosačov, navodi portal Sputnjik. Prema njegovom mišljenju, „pobednici u Srbiji i u Austriji nimalo ne izgledaju kao istomišljenici“, budući da su u Srbiji pobedili evroentuzijasti, a u Austriji evroskeptici. Kosačov, koji se nedavno u Beogradu susreo sa predsednikom SNP Nenadom Popović, istakao je da „Evropi predstoje promene, i to veoma ozbiljne“.


Traži ga Belgija: Ekstradicioni pritvor fudbalskom menadžeru iz Crne Gore - CdM\nTraži ga Belgija: Ekstradicioni pritvor fudbalskom menadžeru iz Crne Gore\nViši sud u Beogradu odredio je ekstradicioni pritvor crnogorskom državljaninu U.J., fudbalskom menadžeru, po međunarodnoj potjernici koju je raspisala Belgija.\nBelgija ga traži zbog sumnje da je izvršio krivično djelo kriminalnog organizovanja korupcije i pranja novca.\nPortparol suda Bojana Stanković precizirala je za Tanjug da je sudija za prethodni postupak sinoć nakon saslušanja odredio ekstradicioni pritvor prema U.J.\nTužilaštvo za organizovani kriminal ranije juče je saopštilo da je po njihovom nalogu u srijedu izvršen pretres šest lokacija i zaplijenjeno 800.000 eura za koje se sumnja da je stečen izvršenjem krivičnog djela pranje novca nezakonito stečenog malverzacija u belgijskim fudbalskim klubovima.\nU Belgiji su u saradnji sa srpskim tužilaštvom, Bezbjednosno-informativnom agancijom i Službom za borbu protiv organizovanog kriminala, kao i belgijskim, francuskim, luksemburškim, kiparskim, makedonskim i crnogorskim pravosudnim organima lišeni slobode državljani Belgije i Srbije.\nZbog sumnje da su državljani Srbije umiješani u vršenje krivičnog djela pranje novca nezakonito stečenog malverzacija u belgijskim fudbalskim klubovima, u Srbiji su izvršeni pretresi na šest lokacija u Beogradu i Nišu, kojom prilikom je pronađen oko 800.000 eura, saopštilo je ranije danas tužilaštvo.\nZa taj novac se sumnja da potiče od izvršenja ovih krivičnih djela, a i koji su osumnjičeni pokušali da „operu” na teritoriji Republike Srbije, navodi tužilaštvo.\nOsumnjičeni u Srbiji su saslušani juče u Beogradu.\nTagoviBeograd ekstradicioni pritvor viši sud


Izvor: HotSport.rs, 02.Mar.2021, 16:28\nRadnik u okviru vanrednog kola na svom terenu dočekuje ekipu Novog Pazara. Dva domaćinstva za redom pogoduju timu zbog rasporeda treninga i odmora, a po mišljenju stratega Surduličana, ubrzani ritam utakmica uopšte više pogoduje igračima: češće utakmice, manje treninga: ‘Ubrzani ritam utakmica ne bi trebalo da remeti nikoga, čak mislim da zgusnut raspored iako naporniji […]\nThe post PAKLENA BORBA ZA OPSTANAK: Evo gde možete uživo pratiti utakmicu! appeared first on HotSport....\nJUGpress.com: Đorđević pred meč sa Novim Pazarom\nFudbaleri Mančester junajteda remizirali su sa ekipom Čelzija u prethodnom kolu Premijer lige. Čelzi i Mančester junajted odigrali su utakmicu bez golova, što je razljutilo navijače. Evo šta je Ole Gunar Solskjer rekao uoči utakmice sa Kristal Palasom. ‘Moramo da nastavimo dalje, sada nas čeka...


Sirija: U novim napadima Asadovih snaga poginuo civil, četvoro ranjenih\nNaslovnica NAJNOVIJE Svijet Sirija: U novim napadima Asadovih snaga poginuo civil, četvoro ranjenih\nU napadima koje su pripadnici režima sirijskog predsjednika Bashara Al-Asada i strane terorističke grupe izveli na naselja u zoni deeskalacije sukoba Idlib, poginuo je jedan civil, a četvoro je ranjenih.\nAsadove snage i grupe koje podržava Iran tokom dana su izveli intenzivne napade na Kan Shaykoun, Tuh i Babolin, u Idlibu, te Haviz, Havijah i Bejt el-Eas, zapadno od Hame.\nIzvori iz Civilne zaštite saopštili su kako je u napadu na Haviz poginuo jedan, a ranjena su četiri civila.\nRežimske snage i pristalice su kasno sinoć počeli napade na Haviz i okolinu, koji su nastavljeni i danas.\nU vazdušnim i kopnenim napadima koje su pripadnici Asadovog režima i stranih terorističkih grupa od početka godine na zonu deeskalacije sukoba Idlib, izveli uprkos Sporazumu iz Sočija, poginula su najmanje 144 civila, a više od 435 ih je ranjeno.\nU skladu sa sporazumom postignutim 17. septembra 2018. u Sočiju, opozicija je teško naoružanje povukla 10. oktobra 2018. godine. Asadove režimske snage, s druge strane nastavljaju povremeno izvoditi napade.


IT dokumentacija - Mediante.rs - Programi za e-učenje, web sajtovi\nU poslednjih nekoliko godina IT sektor predstavlja najbrže rastuću granu industrije. Primera radi, IT kompanije u Srbiji su 2013. godine izvezle softvere u iznosu od 250 miliona evra, što predstavlja porast od 30 posto u odnosu na 2012. godinu. I dok sa jedne strane imamo univerzalan jezik kompjuterskih kodova, sa druge strane imamo situaciju gde je otvoreno svetsko tržište stvorilo prostor za sve veću ulogu prevodilačkih kompanija u IT sektoru.\nKompanija „Mediante” razume koliko je dobar prevod važan kako bi se jedan novi proizvod lansirao na tržište. Sadržaj i značaj novog proizvoda treba da bude razumljiv korisnicima širom sveta, a u tome može da Vam pomogne samo profesionalan prevodilac.\nZahvaljujući iskusnim prevodiocima i naprednoj tehnologiji, „Mediante” ima kapacitete da se u kratkom roku izbori sa velikim i složenim IT projektima koji zahtevaju prevođenje na većinu svetskih jezika.\nTokom višegodišnjeg poslovanja preveli smo veliki broj programa i dokumenata za potrebe naših klijenata. Među njima su razne softver dokumentacije i uputstva za korisnike, tutorijali, programi za e-učenje i web sajtovi.


Vesti iz BCBP, Zajedničkim analizama bezbednosnih pitanja do napretka u srpsko-albanskim odnosima\nVaša lokacija / Beogradski centar za bezbednosnu politiku / Aktivnosti / Vesti iz BCBP / Zajedničkim analizama bezbednosnih pitanja do ... /\nDruga po redu Škola bezbednosne politike održana od 14. do 18. septembra 2015. godine u Baru, okupila je 18 mladih profesionalaca, predstavnika državnih institucija, organizacija građanskog društva i medija iz Srbije, Kosova i Albanije. Škola je organizovana kao zajednička aktivnost BCBP, Kosovskog centra za bezbednosne studije i Instituta za demokratiju i posredovanje iz Tirane, u okviru projekta „Forum za bezbednosna istraživanja Beograd-Priština-Tirana“.\nCilj Škole bezbednosne politike jeste da kroz interaktivni pristup i savremenu metodologiju upozna učesnike sa savremenim konceptima u oblasti studija bezbednosti, sa posebnim fokusom na regionalnu dinamiku i bezbednosne aspekte srpsko-albanskih odnosa. Polaznici Škole, nakon završetka programa, mogu uspešno da primenjuju glavne alate za analizu bezbednosnog okruženja, kao i da tumače odnose između Srbije, Kosova i Albanije iz u kontekstu evropskih integracija i brzo menjajućeg globalnog bezbednosnog pejzaža.\nŠkola je okupila 18 mladih profesionalaca, predstavnika državnih institucija, organizacija građanskog društva i medija iz Srbije, Kosova i Albanije.\nNa početku Škole učesnici su kroz radionice upoznati sa konceptom bezbednosti i reforme sektora bezbednosti. Sa stečenim predznanjem i podeljeni u četiri grupe, učesnici su zatim analizirali nacionalne strategije bezbednosti, kao i aktere reforme sektora bezbednosti u Srbiji, na Kosovu i u Albaniji. Nakon svake radionice, vođena je diskusija o rezultatima rada u grupama.\nSandra Jelisavčić, učesnica Škole iz Srbije, smatra da je ovo idealna prilika da se upozna sa osnovnim konceptima za analizu bezbednosti i dinamike na Zapadnom Balkanu. „Ono što je takođe bilo korisno jeste i razmena informacija između učesnika, budući da većina građana Srbije ne zna šta se dešava na Kosovu ili u Albaniji, kao ni što oni ne znaju šta se zbiva u Srbiji. Sve u svemu, svima bih preporučila učešće na ovom programu, posebno onima koje zanimaju srpsko-albanski odnosi,“ rekla je Jelisavčić.\nU toku trajanja programa Škole učesnici su diskutovali o Briselskom procesu i integraciji srpskih policajaca u Kosovsku policiju, o integraciji jedinica civilne zaštitena severu Kosova, kao i o bezbednosnoj saradnji u regionu Zapadnog Balkana, pre svega na multilateralnom nivou kroz bezbednosne inicijative. Od gostujućih predavača bili su pristuni predstavnici Centra za sprovođenje zakona u jugoistočnoj Evropi (SELEC), Regionalne inicijative za migracije, azil i raseljena lica (MARRI), kao i lokalnog informativnog portala sa severa Kosova (KoSSev).\nDinamične diskusije u grupama su obeležile Školu bezbednosne politike\nEbi Spahiu, polaznica Škole iz Albanije, kaže da je primenljivost stečenih znanja na trenutni kontekst u kom se Zapadni Balkan nalazi izuzetno velika. „Uzimajući u obzir dugogodišnje napete odnose između Albanije i Srbije, mislim da je važno razumeti razlike između bezbednosnih narativa koji postoje u regionu, kao i potencijalne zajedničke pretnje koji se javljaju u vidu organizovanog kriminala, korupcije, verskog radikalizma, kao i nedostatka prilika za zapošljavanje mladih ljudi. Iako budućnost Zapadnog Balkana deluje mračno zbog sve veće nebezbednosti i slabljenja uloge EU, bilo je baš osvežavajuće da se vidi kako u civilnom društvu postoji nada i zajednička vizija regionalne zajednice, umesto nestabilnog režima.“\nPrema rečima polaznika škole, najzanimljiviji i najkorisniji segment programa Škole bezbednosne politike bilo je planiranje scenarija budućeg razvoja srpsko-albanskih odnosa u regionu do 2025. godine U toku ove aktivnosti učesnici su na osnovu trenutnog konteksta i glavnih globalnih trendova pokušali da identifikuju četiri moguće verzije odnosa u regionu za period od predstojećih deset godina, uzimajući u obzir proces evropskih integracija i ekonomskog razvoja. Pored predavanja i radionica, učesnici škole posetili su i lokalnu policijsku stanicu u Ulcinju, kao i kancelariju Gradonačelnika ovog grada, gde su imali prilike da se upoznaju sa problemima, ali i uspesima, u vođenju jednog multi-etničkog i multi-kulturalnog grada.\n“Letnja škola bezbednosne politike kombinovala je teoretsko znanje sa praktičnim, uz prenošenje iskustava posvećenih istraživača. Takođe, bilo je zanimljivih predavanja o osnovnim konceptima bezbednosti, a bili smo u mogućnosti da kroz razgovor razmenimo stavove sa mladima iz Tirane, Beograda i Prištine. Bilo je zanimljivo da se uhvatimo u koštac sa aktuelnim trendovima u izučavanju bezbednosti i razgovaramo o uticaju istih na naš svakodnevni život”, rekla je učesnica sa Kosova Agime Gašaj.\nŠkola bezbednosne politike organizovana je u okviru projekta „Forum za bezbednosna istraživanja Beograd-Priština-Tirana“ koji zajednički realizuju tri nezavisna istraživačka centra specijalizovana za istraživanje bezbednosnih pitanja - Beogradski centar za bezbednosnu politiku (BCBP), Kosovski centar za bezbednosne studije (KCSS) i Institut za demokratiju i posredovanje (IDM) iz Tirane.\nPovezane teme:Forum za bezbednosna istraživanja, bezbednosna saradnja, regionalna bezbednost, Srbija, Srbija i Albanija, Kosovo, albanija, policija


KLER Niš : Južne vesti\nOd 105 Nišlija, koliko se prijavilo na konkurs za subvencionisanje zamene individualnih ložišta, 65 njih je dobilo sredstva za nabavku kotlova na pelet, prirodni gas ili za priključivanje na daljinsko grejanje, a njima su danas u Gradskoj kući podeljeni ugovori. Za nedelju do dve, kako je rekla gradonačelnica Niša, Grad će raspisati još jedan konkurs za te svrhe.\nObjavljena konačna lista korisnika koji su dobili sredstva za zamenu individualnih ložišta u Nišu\n13:37, 10. 9. 2021.\nPosle tri meseca od raspisivanja konkursa za subvencionisanje zamene individualnih ložišta, na sajtu Kancelarije za lokalni ekonomski razvoj objavljena je konačna lista korisnika koji su dobili sredstva za te svrhe. Na spisku je 64 Nišlija koji su dobili novac za nabavku kotlova na pelet i prirodni gas ili za priključivanje na daljinsko grejanje.\nTri meseca od konkursa za zamenu kotlova Nišlije čekaju konačnu listu, iz KLER-a kažu biće do kraja nedelje\n12:16, 10. 9. 2021.\nI posle tri meseca od raspisivanja konkursa za subvencionisanje zamene starih ložišta i mesec dana od donošenja preliminarne liste, Nišlije brinu što je zima na pragu, a konačna lista još nije objavljena. Oni koji su na preliminarnoj listi kažu da strahuju da neće moći na vreme da kupe pelet, kao i da će cene energenata skočiti. Iz Kancelarije za lokalni ekonomski razvoj navode da su članovi Gradskog veća usvojili Rešenje sa listom korisnika, pa da će konačna lista biti objavljena do kraja ove nedelje.\nNišlije koje su se tokom juna prijavile na konkurs za subvencionisanje zamene starih ložišta brinu da će još jednu zimu dočekati uz stare peći, jer zvaničnog spiska još nema. Da nema razloga za brigu i da listu onih kojima će država i Grad novčano pomoći očekuju narednih dana, kažu u Kancelariji za lokalni i ekonomski razvoj i najavljuju još jedan javni poziv.\n15 miliona za pomoć niškim privrednicima - prednost na konkursu imaju mladi i privrednice\n12:41, 3. 6. 2021.\nPrivrednici koji posluju u Nišu moći će i ove godine da konkurišu za novčanu pomoć za kupovinu ili popravku opreme, unapređenje poslovanja, renoviranje prostora ili pomoć za finansiranje ili sufinasiranje kredita kod banaka. Ovu odluku usvojilo je Gradsko veće, a nakon što prođe Skupštinu biće raspisan konkurs, rekao je direktor Kancelarija za lokalni i ekonomski razvoj Dušan Radivojević.\nPoziv građanima i prirednicima da daju predloge i kritike na plan ekonomskog razvoja Niša\n14:31, 21. 5. 2021.\nZainteresovani privrednici, stručnjaci i građani do 27. maja mogu dati svoje predloge, primedbe i sugestije na nacrt Programa lokalnog ekonomskog razvoja Grada Niša za 2021. godinu, a za isti dan je zakazana i javna rasprava.\nOdbornici konačno usvojili Plan razvoja Niša - verzija tri puta opširnija od prvobitne\n15:41, 23. 4. 2021.\nSa zakašnjenjem od skoro pet meseci odbornici niške Skupštine usvojili su strateški dokument - "Plan razvoja grada Niša za period 2021 - 2027". Iako su stručna javnost, civilni sektor i opozicija osporavali proces i prvu verziju dokumenta koji je Gradsko veće i usvojilo, većnik za privredu i koordinator tela za izradu Plana Vladislav Marjanović rekao je za govornicom da je ona promenjena na predlog gradonačelnice Niša. Deo opozicije smatra da Grad bez kredita nema novac za sprovođenje tog dokumenta, dok su odbornici vladajuće koalicije o sadržini govorili u superlativu.


VLASINA Ohrabrivanje žrtava da prijave nasilje nad ženama - InfoVranjske\nVLASINA Ohrabrivanje žrtava da prijave nasilje nad ženama\nNa Vlasinskom jezeru, u hotelu „Vlasina“, održan je trening za medijske profesionalce i profesionalke u Pčinjskom okrugu koji je trajao dva dana, 16. i 17. septembra 2016. godine sa temom „Ustani za žene čiji se glas više ne čuje – ka efikasnijem utvrđivanju bezbednosnih rizika u cilju sprečavanja femicida“.\nProjekat ima za cilj unapređenje podrške ženama sa iskustvom porodičnog i partnerskog nasilja u Pčinjskom okrugu kroz uspostavljanje rada SOS telefona u Vranju i pritisak na lokalne samouprave da preuzmu odgovornost u skladu sa Konvencijom Saveta Evrope o sprečavanju nasilja nad ženama i u porodici.\n– Nasilje nad ženama jedan je od osnovnih društvenih mehanizama kojima se žene prisiljavaju da budu u podređenoj poziciji u odnosu na muškarce.\nMi želimo da ohrabrimo sve žrtve koje trpe bilo kakav oblik nasilja da to prijave, jer je moguće izaći iz tog kruga – rekla je za portal Vranjske aktivistkinja Autonomnog ženskog centra iz Beograda Vedrana Lacmanović.\nO nasilju prema ženama na seminaru su govorile predstavnice SOS telefona Vranje.\nProjekat je realizovan u organizaciji Udruženja žena Peščanik iz Kruševca, Autonomnog ženskog centra iz Beograda i mreže Žene protiv nasilja.\nFinansiran je sredstvima Evropske unije.


Grad Zrenjanin - Zrenjanin domaćin ''Dana Srpske u Banatu''\nPočetna / Zrenjanin domaćin ''Dana Srpske u Banatu'' /\nZrenjanin domaćin ''Dana Srpske u Banatu''\nZrenjanin je juče bio domaćin manifestacije “Dani Srpske u Banatu”, koju obeležava Srpska Pravoslavna Eparhija banatska, a u okviru programa obeležena je i deseta godišnjica od potpisivanja Povelje o bratimljenju između Grada Zrenjanina i Opštine Laktaši.\nTim povodom gradonačelnik Zrenjanina Čedomir Janjić sa saradnicima priredio je prijem za goste našeg grada - Njegovo preosveštenstvo Episkopa banatskog, gospodina Nikanora, direktora Predstavništva Republike Srpske u Srbiji Mlađena Cicovića i funkcionere Opštine Laktaši, na čelu s načelnikom opštine Rankom Karapetrovićem. Prijemu su prisustvovali i načelnica Srednjebanatskog upravnog okruga Snežana Vučurević, kao i predstavnici opština Žitište i Sečanj.\n“Srpska Pravoslavna Eparhija banatska obeležava “Dane Srpske u Banatu” sa željom da doprinese značaju i važnosti naše istorije. To se svakako ne postiže jednim danom i jednim događajem, nego u kontinuitetu, sve dotle dok imamo osećanje šta znači naše učešće u jednoj epohi”, poručio je Episkop banatski Nikanor i pozvao na jedinstvo i sabornost srpskog naroda na svim prostorima na kojima on živi.\nObraćajući se prisutnima u prepunoj Baroknoj sali Gradske kuće, gradonačelnik Čedomir Janjić je rekao da je prirodno da prirodno da jedna od glavnih odrednica predstavljanja Republike Srpske u Srbiji bude upravo Zrenjanin.\n“Razloge za to nalazimo i u bližoj i daljoj istoriji, kada su bezbroj puta naše veze učvršćivane i vremenom postale bratske i prijateljske, u svakom smislu. Stanovništvo u velikom broju naših sela gotovo je u potpunosti poreklom iz različitih krajeva Srpske i ti se koreni nikada ne mogu iščupati, niti oslabiti. Zato su danas Zrenjanin i Trebinje bratski gradovi, zato su nam Laktaši bratska opština, zato se saradnja razvija i sa Bijeljinom, Višegradom, Bilećom, zato su se sprijateljila i zbratimila i naša sela i naše mesne zajednice”, istakao je Janjić i podsetio na svečane trenutke od 11. aprila 2008. godine, kada su u Zrenjaninu Povelju o bratimljenju potpisali tadašnji načelnik Opštine Laktaši Milovan Topolović i gradonačelnik Zrenjanina, sada ministar privrede Goran Knežević.\n“Deceniju zvanične saradnje obeležavamo svečano i uvereni smo da će u godinama pred nama biti još bolja i sadržajnija. Intenzivno sarađujemo u oblasti kulture i sporta, a današnjim okupljanjem i razgovorima nastojaćemo da povežemo i poslovne ljude iz Zrenjanina i Laktaša, jer je privreda ono što pokreće mnogo toga”, istakao je gradonačelnik Zrenjanina.\n“Srpskom narodu nikada nije bilo potrebnije jedinstvo i sabornost, da radi na očuvanju svoje kulture i na čuvanju svoje svete crkve”, kazao je direktor Predstavništva Republike Srpske u Srbiji Mlađen Cicović i dodao da tome doprinosi svako okupljanje poput ovog u Zrenjaninu.\n“Samo dobri i čvrsti odnosi Republike Srpske i Srbije su garant, pre svega, mira i stabilnosti u ovom regionu, a onda i garant opstanka našeg naroda. Na tome ćemo raditi i u našem Predstavništvu u narednom periodu”, naglasio je on.\nDelegaciju Opštine Laktaši predvodio je načelnik Ranko Karapetrović, koji deceniju saradnje sa Zrenjaninom vidi kao jubilej, ali pre svega, kao mogućnost da se ona u narednom periodu još više unapredi.\n“Sigurno je da smo u tom periodu kroz dosta toga prošli i naučili jedni od drugih, i nadamo se da će ta saradnja u budućnosti biti još bolja. Zahvaljujem ovom prilikom i Gradu Zrenjaninu i Eparhiji Banatskoj na svoj podršci koju nam pružaju, u ovom vremenu kada mnogi žele da ponište Republiku Srpsku, naše srpsko biće i ono čemu smo težili u proteklih 26 godina, a stvarali i negovali kao našu tradiciju vekovima”, poručio je načelnik Opštine Laktaši.\nSvečanu akademiju u Baroknoj sali Gradske kuće uveličao je nastup Gradskog dečjeg hora Kulturnog centra Zrenjanina, pod upravom mr Senke Milisavljević, a stihove pesnika poreklom iz Republike Srpske interpretirali su glumac Milan Kočalović i novinarka i recitator mr Branka Jajić. Skupu su se obratili Episkop banatski Nikanor, direktor Predstavništva Republike Srpske u Srbiji Mlađen Cicović, gradonačelnik Zrenjanina Čedomir Janjić i predsednik Udruženja Hercegovaca, potomaka i prijatelja Hercegovine Milan Bjelogrlić, koji je i pripremio program akademije.


Ekstravaganca, Iznajmio komšiju da mu oplodi ženu, ali...\nVaša lokacija: ... » Porodica » Bračne zavrzlame » Iznajmio komšiju da mu ...\nIznajmio komšiju da mu oplodi ženu, ali...\nNije ništa neobično da komšije sudski rešavaju sporove, ali razlog zbog kojeg su se dva Nemca našla pred sudijom u Štutgartu definitivno je nesvakidašnji - vraćanje "honorara" za neuspešno oplođenu ženu.\nSud u nemačkom gradu Štutgartu moraće da rešava do sada nezabeležen spor, nakon što je jedan sterilni Nemac iznajmio komšiju da mu oplodi suprugu.\nDvadesetdevetogodišnji Demetrijus Sopolos i njegova supruga Traute, bivša misica, godinama su pokušavali da dobiju dete.\nKada su im lekari na kraju rekli da je Demetrijus sterilan, počeli su da razmatraju druge opcije.\nOdlučili su da angažuju prvog komšiju, tridesetčetvorogodišnjeg Franka Mausa, koji je bio u braku i imao dvoje dece. Plus, komšija dosta liči na Demetrijusa.\nMaus je pristao da spava sa Demetrijusovom suprugom za nadoknadu od 2.000 evra. Kada se Frankova žena usprotivila, on joj je rekao: "Ne dopada mi se ovo ništa više nego tebi. Jednostavno radim to zbog novca. Pokušaj da shvatiš".\nU narednih šest meseci Frank je to radio tri puta sedmično, ukupno 72 puta, ali nije bilo rezultata.\nPosle pola godine, Sopolosu ništa nije bilo jasno, pa je insistirao da i Maus ode na pregled, što je ovaj i uradio. Utvrđeno je da je i on sterilan, što je sve šokiralo, osim Frankove žene, koja je bila primorana da prizna da deca nisu njegova.\nPosle svega, Sopolos sudski pokušava da povrati novac, a Maus tvrdi da on nikada nije garantovao začeće, već je samo obećao da će dati sve od sebe, što je i radio.\nS druge strane, i Maus je tužio svoju suprugu od koje traži razvod na njenu štetu.\nMaratonsko peglanje U toku svog života žene u proseku prepeglaju 346 kilometara materijala, a muškarci ...\nZapalila supruga zbog prljavih nogu Kineska mlada zapalila je novopečenog supruga zato što je legao u krevet bez da je ...\nDeset najčešćih grešaka Uvek se isti problemi ponavljaju u svakoj (kao) dugoročnoj vezi zvanoj Brak. Zato je ...\nOd sudbonosnog Da do sudbonosnog NE * Za venčanje je potrebno nekoliko stotina dinara za dokumenta, zakazati nedelju-dve ...\nKarijera ubija brak Kada ljubav ne potraje, često nema saveta od najbližih, iz straha od osude. U ...\nPrikazano 16-20 od 25 tekstova « Predhodna | Sledeća »


Održana prezentacija projekta “EU4CivilSociety” u Sarajevu – EU4 Civil Society\nOdržana prezentacija projekta “EU4CivilSociety” u Sarajevu\nPrema godišnjem izvještaju o napretku BIH na putu ka EU, institucije su u obavezi da na transparentan način aktivno uključe gradjane i organizacije civilnog društva u proces donošenja odluka odnosno kreiranja javnih politika, zakona, strategija i akcionih planova koji direktno utiču na kvalitet života gradjana.\nProjekat pod nazivom “EU za civilno drustvo/EU4CivilSocity” bavi se razvojem dijaloga izmedju vladinih institucija i organizacija civilnog društva sa ciljem snažnijeg uključivanja civilnog sektora u proces donošenja odluka.\n„Ovo podrazumijeva učešće organizacija civilnog drustva u izradi zakonskih, podzakonskih i strateških dokumenata, a sam projekat potiče kreiranje okvira saradnje institucija i organizacija. U skladu sa mandatom projekta je i organizovanje specijalizovanih obuka za potrebe državnih službenika kako bi saradnja sa organizacijama civilnog društva bila što produktivnija“ istakao je Igor Stojanović, vodja projekta na prezentaciji upriličenoj za predstavnike kantonalnih institucija, Vlade Federacije Bosne i Hercegovine, Savjeta ministara Bosne i Hercegovine kao i predstavnika organizacija civilnog društva.\nProjekat će raditi na organizaciji javnih konsultacija i rasprava vezanih za zakonske propise i strateške prioritete, kao i na pružanju tehničke asistencije za razvoj zakonske legislative. Također, projekat doprinosi unapređenju transparentnosti dodjele sredstava iz javnih fondova namijenjenim za projekte organizacijama civilnog društva. Ovu aktivnost projekat realizuje kroz automatizaciju procesa pripreme, apliciranja i izvještavanja organizacija civilnog društva prema javnim institucijama u pogledu utroška javnih sredstava i ostvarenih rezultata projekata a sve putem IT alata koji su razvijeni kroz projekat. Unapređenje socijalnog dijaloga sindikata, udruženja poslodavaca i vlada su takođe jedan od projektnih prioriteta.\nKao tehnička podrška projekat „EU za civilno društvo“ može ponuditi i razvijanje softverskih alata, primjer angažmana ove vrste je saradnja koja je uspostavljena sa Institutom za standardizaciju BiH. „Mnogo se priča o reformi javne uprave i digitalnoj transformaciji, ali u praksi mi nismo imali mogućnost i razumijevanje Ministarstva finansija da dobijemo sredstva kojim ćemo pokrenuti digitalnu transformaciju. Kroz ovaj projekat dobili smo i finansijsku podršku ali i podršku u vidu eksperata koje nam je projekat obezbjedio. Rezultat je izrada dva modula, od kojih jedan omogućava studenatskim organizacijama, udruženjima poslodavaca i drugim profesionalnim organizacijama kao i akademskoj zajednici uvid u tehničke standarde, dok drugi modul omogućava organizovanje javnih konsultacija i davanje komentara i mišljenja na standarde u fazi dok su oni na javnoj raspravi“ izjavio je Aleksandar Cincar, direktor Instituta za standardizaciju BiH.\nInstitucije koje su zainteresovane za podršku koju nudi projekat mogu jednostavno kandidovati svoje potrebe, iniciranjem komunikacije sa projektnim timom putem mejla, u kojem mogu navesti svoje prijedloge za koje smatraju da bi unaprijedili dijalog sa civilnim društvom.\nOznake: eu4civilsociety, Sarajevo, Vijesti\nPrethodna vijestOdržana prezentacija projekta “EU4CivilSociety” u Banjoj Luci\nSljedeća vijestKonsultativni sastanak Unije udruženja poslodavaca Republike Srpske i Vlade Republike Srpske\n”Prijedlozi i preporuke Unije udruženja poslodavaca RS za Program ekonomskih reformi Republike Srpske 2021-2023”\nUspostavljen institucionalni mehanizam saradnje Institucije Ombdusmena za zaštitu potrošača i udruženja za zaštitu potrošača


Osnovana Alchajmer grupa\nU svetu se, u proseku na svake četiri sekunde dijagnostikuje novi slučaj demencije. Sa ovim problemom danas živi oko 36 miliona ljudi, dok su procene Svetske zdravstvene organizacije da će se broj obolelih udvostručavati na svake dve decenije.\nI u Srbiji se svake godine povećava broj obolelih, pa je u Beogradu osnovana Alchajmer grupa u cilju podrške populaciji pogođenoj demencijom.\nDruštvo će delovati u oblasti ljudskih prava, a prvenstveno će uticati na poboljšanje kvaliteta života osoba sa demencijom, kao i njihovih porodica i negovatelja, navedeno je u saopštenju novoosnovanog udruženja.\nAlchajmer grupa osnovana je uz podršku Udruženja građana "Alchajmer" iz Novog Sada, do skora jedinog udruženja u ovoj oblasti u Srbiji.\nAktivnosti društva obuhvatiće rad sa negovateljima obolelih od Alchajmerove bolesti, jer pravilna medicinska nega doprinosi odlaganju nepokretnosti obolelih, navedeno je u saopštenju.\nKo su idoli maturanata u Srbiji?\nInstitut za kardiovaskularne bolesti Dedinje dobija novu kliniku


Pregovori svetskih sila i Irana\nSvetske sile su, na sastanku u Kazahstanu, dale Iranu dopunjenu ponudu i nadaju se podrobnijem odgovoru iranskih zvaničnika tokom sutrašnjeg nastavka razgovora\nIranska delegacija na razgovorima u Almatiju, u KazahstanuxIranska delegacija na razgovorima u Almatiju, u Kazahstanu\nDiplomate su ocijenile da su pregovori o iranskom kontroverznom nuklearnom programu imali "koristan" početak, ali nisu saopštili detalje iznetih prijedloga. Portparol visoke predstavnice EU Ketrin Ešton, Majkl Men, rekao je novinarima da će svjetske sile sačekati detaljan odgovor Irana.\nMen nije želio da okarakteriše razgovore kao poslednju priliku, ali je rekao Persijskom servisu Glasa Amerike da je neophodno postići određen napredak. Očekivalo se da će takozvana grupa P5-1, koju čine Sjedinjene Države, Britanija, Francuska, Rusija, Kina I Njemačka, ponuditi ublažavanje pojedinih sankcija Iranu, ukoliko ta zemlja pristane da prekine neke aspekte svojih nuklearnih aktivnosti.\nIran tvrdi da razvija nuklearni program u mirnodopske svrhe. Veliki broj zemalja u svijetu međutim strahuje da iranske vlasti u stvari namjeravaju da proizvedu nuklearno oružje. Uoči razgovora u Kazahstanu, američki državni sekretar Džon Keri pozvao je Iran da se opredijeli za diplomatsko rješenje.


Održan seminar "Prostor bez granica"\nU organizaciji BOŠ-a i Kancelarije Vlade Republike Srbije za evropske integracije, u četvrtak 04.10. 2012. godine u Kući srpsko-norveškog prijateljstva u Gornjem Milanovcu održana je završna konferencija projekta "Jačanje kapaciteta uprave za pristupanje Srbije Evropskoj uniji".\nKonferenciju posvećenu fondovima Evropske unije i programima u lokalnim zajednicama organizovanoj u saradnji Kancelarije za evropske integracije Vlade Republike Srbije i Beogradske otvorene škole, uz finansijsku podršku Ministarstva inostranih poslova Kraljevine Norveške, otvorili su Milisav Mirković, predsednik opštine Gornji Milanovac, Nils Ragnar, ambasador Kraljevine Norveške u Srbiji i Milorad Bjeletić, izvršni direktor Beogradske otvorene škole.\nKonferenciji su prisustvovali predstavnici gradova i opština Okruga i drugi članovi iz Srbije, zaposleni u opštini Gornji Milanovac i predsednik Udruženja "Turizam u selima Srbije" Zlatana Petrović i zamenik Milka Nedeljković.\nAktivno, pravovremeno i delotvorno uključivanje lokalne samouprave u proces evropskih integracija, definisanje i realizovanje prioriteta za jačanje i razvoj sopstvenih kapaciteta, jedan je od ključnih faktora za uravnotežen i održiv privredni i društveni razvoj, istakao je zamenik kancelarije za evropske integracije Srđan Majstorović na otvaranju regionalne konferencije "Prostor bez granica-primena EU politike u cilju održivog razvoja lokalnih zajednica u Srbiji", u Gornjem Milanovcu.\nKonferencija označava završetak aktivnosti na projektu "Jačanje kapaciteta uprave za pristupanje Srbije Evropskoj uniji" koji je sprovođen u periodu 2010-2012. godine i koji je realizovan kao nastavak ranijeg projekta započetog u decembru 2008. godine.


Junajted blizu velikog pojačanja - Sportske.net\nJunajted blizu velikog pojačanja\n'Đavoli' biuskoro mogli da završe posao oko dovođenja novog fudbalera.\nMata i Čelsi - Ljubav koja ne prestajeDijego Košta ukrao pobedu 'Đavolima' u nadoknadi!Barsa, Čelsi i Mančester junajted već započeli rat za Brazilca!Murinjo zbog Junajteda odbio dve ponude bivšeg klubaMurinjo - Poznat datum povratka na klupu?\nManačester Junajted ne želi da odustane, i uradiće sve da dovede fudbalera koji je bio 'prvi pik' u zimskom prelaznom roku.\nPortugalski list 'O Žogo' je objavio da je klub sa 'Old Traforda' ranije poslao ponudu za fudbalera Benfike, Renata Sančesa, koju je Benfika glatko odbila.\n'Đavoli' su najpre ponudli 30 milina evra, plus 10 miliona evra za ostvarene bonuse, ali to nije zadovoljilo apetite 'Orlova'.\nKako navode portugalski mediji, ekipa iz Lisabona ne želi da razgovara o ponudama manjim od 60 milion evra, za supertalentovanog vezistu.\nKlub sa 'Taetra snova' je spreman da ponudi 40 miliona 'na ruke', plus 20 miliona preko ostvarenih bonusa, što će najverovatnije biti prihvaćeno. Predsednik Benfike, Felipe Vieira, koristi dobru poziciju, i pokušaće da izvuče što više, za mladog fudbalera svog tima.\nGotovo je neverovatno da se vrte tolike cifre oko transfera fudbalera koji je odigrao tek 14 mečeva u dresu Benfike, ali je on svojim sjajnim igrama dokazao da se radi o fudbaleru ogromnog potencijala, koji bi mogao da postane veliki ime svetskog fudbala.\nNaravno, u celu priču je uključen i super-agent Žorž Mendeš, koji bi, svojim uticajem, mogao da završi još jedan veliki transfer.\nU prilog tome ide i podatak da je u domovini već dobio nadimak 'novi Ronaldinjo'.


Šengen za BiH od 2010. | Politika | DW | 12.11.2009\nŠengen za BiH od 2010.\nPredlog Evropske komisije o viznoj liberalizaciji za zemlje Zapadnog Balkana u finalnoj je fazi. Konačna odluka je na Savetu ministra EU. Očekuje se da bi BiH mogla do sredine sledeće godine dođe na „belu listu“.\nNovi, biometrijski pasoš BiH\nSpecijalni izvestilac Evropskog parlamenta za viznu liberalizaciju Tanja Fajon očekuje da će na glasanju u Parlamentu dobiti jaku podršku za svoj izveštaj kojim se Bosna i Hercegovina i Albanija provizorno stavljaju na tzv „belu šengensku listu“, pri čemu bi vizna liberalizacija za te zemlje trebalo da bude implementirana čim one ispune potrebne uslove za to.\nFajon ističe i to da je njen izveštaj već dobio podršku dva komiteta Evropskog parlamenta, Komiteta za spoljnu politiku i Komiteta za pravosuđe, unutrašnja pitanja i civilne slobode, kao i da ima značajnu podršku među najvećim političkim grupama u Parlamentu. Povodom vizne liberalizacije za zemlje Zapadnog Balkana u Evropskom pralamentu biće usvojena i pisana deklaracija. Tanja Fajon za Dojče vele kaže:\n„To je deklaracija i Saveta i Evropskog parlamenta. Njome se pozdravlja činjenica da će građani Srbije, Makedonije i Crne Gore dobiti bezvizni režim od 19. decembra. Sa druge strane, poziva se Evropska komisija da donese predlog za viznu liberalizaciju i za BiH i Albaniju, što je brže moguće, a mi ćemo se time baviti po hitnom postupku.“\nOd predloga EK do odluke Saveta ministara\nDeklaracija Evropskog parlamenta o viznoj liberalizaciji za zemlje Zapadnog Balkana je konsultativnog karaktera i jedan je od koraka koji, od početnog predloga Evropske komisije, vodi do konačne odluke koja je pak na ministrima unutrašnjih poslova Evropske unije.\nEvropska komisija je 15. jula predložila da se građanima Srbije, Makedonije i Crne Gore, na osnovu ispunjenosti uslova iz tzv „Mape puta“, ukine vizni režim počev od 1. janura 2010. godine. Kada je reč o Bosni i Hercegovini i Albaniji, koje su takođe u procesu ispunjavanja uslova za vizu liberalizaciju, iz Evropske komisije tada je poručeno da se dijalog nastavlja. Komesar za proširenje, Oli Ren tada je rekao:\n„Naš zajednički cilj jeste da i Albanija i BiH nastave putem svojih suseda, i to veoma brzo. Ako vlasti u ovim zemljama ulože potrebnu volju i napore, uslovi zacrtani u ’Mapama puta’ su brzo ostvarivi i za njih. Ukoliko nastave sa reformama, Evropska komisija je spremna da sredinom sledeće godine izađe sa preporukama za ukidanje viza i za te zemlje. Uslovi su za sve jednaki, a progres ka bezviznom režimu sada je u rukama tamošnjih lidera.“\nIz Evrope su se u međuvremenu mogli čuti glasovi koji su kritikovali takvu „delimičnu“ viznu liberalizaciju, za tri od pet zemalja sa Zapadnog Balkana, smatrajući da je moralno neopravdana, ali i da može da destabilizuje prilike u regionu. Sa druge strane zvaničnici EU kažu da jedini kriterijum prilikom odlučivanja o bezviznom režimu mora biti ispunjenost postavljenih kriterijuma iz „Mapa puta“.\nU Evropskoj inicijativi za stabilnost (ESI) smatraju da se rešenje mora tražiti u kombinacija ta dva stava. Aleksandara Štiglmajer iz te organizacije za Dojče vele je izjavila:\nBezvizni režim za BiH do sredine 2010?\nU poslednjem izveštaju ESI stoji da je BiH, u poslednjih par meseci pokazala odlične rezultate na svim poljima naznačenim u „Mapi puta“, te da se nalazi danas u istoj situaciji u kojoj su se pre šest meseci nalazile Srbija i Crna Gora, kada je Evropska komisija odlučila da im da preporuke za ukidanje viznog režima, i trebalo bi da bude uvršena u „paket“ za beli šengen.\nI ESI, ali i Tanja Fajon izvestilac Evropskog parlamenta za viznu liberalizaciju pozivaju Evropsku komisiju da što pre pošalje još jednu ekspertsku misiju u BiH, kako bi na osnovu novog izveštaja i predloga Evropske komisije Bosna i Hercegovina mogla da dobije bezvizni režim do sredine sledeće godine.\nTrajni link https://p.dw.com/p/KUSS


U izveštaju su posebno istaknuta ulaganja u naučnu infrastrukturu, a Dukić Mijatović naglašava da je Srbija iznad proseka EU i da ima ravnopravan udeo muškaraca i žena u nauci, kojih je po 50 odsto.\n"To je zaista sjajno, imajući u vidu da je u EU u proseku oko 33 odsto žena u nauci", kaže Mijatović za Tanjug i dodaje da će se nastaviti sa ulaganjem u toj sferi.\nPosebno je, kako je rekla, pohvaljeno formiranje Fonda za nauku, donošenje posebnih zakona koji se odnose na naučnu oblast, kao i izgradnja Bio Sens instituta u Novom Sadu, koji će biti centar naučne izvrsnosti u poljoprivredi.\n"Institut Bio Sens se bavi inovacijama u oblasti IT i ulaganjima u poljoprivredu i to je ono na šta se stalno osvrćemo, gde treba da tražimo svoju šansu", poručuje ona.\nDukić Mijatović kaže i da je nedavno održan sastanak ministara zaduženih za istraživanje na Brdu kod Kranja na kome su ucestvovali i predstavnici Ministarstva prosvete, nauke i tehnološkog razvoja Srbije.\nTaj sastanak, kako je rekla, bio je važan za pitanja poput razvoja Evropskog istraživačkog prostora.\n"Ono što su opšti zaključci da taj prostor treba da postane efikasniji, a istraživači umreženiji", navodi državna sekretarka.


Zbrka.com - Dragana Mirković - Zimovanje od 15.000 evra - Zanimljivosti i Jet Set\nFolk pevačica Dragana Mirković zimovala je sa suprugom Tonijem i decom u švajcarskom zimovalištu Sent Moricu.\nLuksuzni odmor koštao ih je blizu 15.000 evra, jer su samo za desetodnevni apartman u prestižnom hotelu „Kempinski“ morali da plate nešto više od 12.000 evra. Kada se na taj iznos dodaju troškovi za ski-pas, hranu i izlete, nije teško izračunati da ih je zimovanje koštalo ko svetog Petra kajgana.\n- Iako pokušavam da što više vremena provodim sa decom i mužem, poslovne obaveze me u tome sprečavaju, pa su ovo trenuci koje čekam mesecima. Svake godine porodično zimujemo u ovom hotelu, gde se osećamo kao kod kuće - kaže Dragana za Kurir i dodaje kako nikada nije stala na skije:\n- Skijanje me ne privlači, ali volim sneg i planinu. Dok Toni i deca lete po stazama, ja ih posmatram iz restorana, uživajući u punču i kuvanom vinu, a neretko žičarama obilazim planinske vrhove - završava vlasnica DM sat televizije.


Brnabić u Briselu: Srbija nikada nije išla ovako brzo ka EU - Politika - Dnevni list Danas\nPočetna » Vesti » Politika » Brnabić u Briselu: Srbija nikada nije išla ovako brzo ka EU\nSastanak Brnabić sa Boreljom i Varheljijem u Briselu\nPremijerka Srbije Ana Brnabić izjavila je danas u Briselu da će Srbija bez pauze nastaviti rad na reformama u oblasti vladavine prava, i ocenila da zemlja nikada nije išla toliko velikom brzinom ka Evropskoj uniji kao sada.\nNa konferenciji za novinare sa zvaničnicima EU, posle sednice Saveta za stabilizaciju i pridruživanje Srbija-EU, Brnabić je rekla da je trenutno uspostavljen „momentum koji nije viđen ranije“.\n„U decembru smo otvorili klaster četiri i četiri poglavlja u okviru tog klastera, uspeli smo da napravimo revolucionarni pomak time što su građani glasali za promenu Ustava, za nezavisno pravosuđe i samostalno tužilaštvo. Nećemo da pravimo pauzu bez obzira na izbore“, kazala je Brnabić.\nOna je kritikovala organizacije civilnog društva koje nisu podržale ustavne promene, a koje su, prema njenim rečima, „svakodnevno pričale da se bore za vladavinu prava i nezavisno sudstvo“.\n„Kada je došao taj dan, one su rekle ‘NE’, a mi smo, na čelu sa predsednikom (Aleksandrom) Vučićem izgurali to pitanje“, navela je.\nNa zajedničkoj konferenciji sa šefom evropske diplomatije Žozepom Borelom i evropskim komesarom za proširenje Oliverom Varhejijem, Brnabić je navela da će Srbija raditi na tome da u junu bude otvoren klaster tri u pristupnim pregovorima i na pripremi još jednog klastera za otvaranje do kraja 2022. godine.\nBrnabić je rekla da je danas sa „velikim zadovoljstvom razgovarala sa partnerima u EU“ o činjenici da je većina građana glasala za promenu Ustava na referendumu 16. januara.\n„To je ogroman uspeh za našu zemlju, velika stvar za Srbiju, veoma sam ponosna na taj uspeh, to je jedna od velikih stvari na našem daljem evropskom putu. To je osnovna reforma kada je reč o oblasti vladavine prava“, kazala je premijerka.\nNavela je da će vlast Srbije „sa istim entuzijazmom“ nastaviti reforme u oblasti vladavine prava, javne uprave, reforme koje će dodatno ojačati tržišnu ekonomiju u Srbiji, ali i reforme u oblasti zelene agende.\n„Vladavina prava, reforma javna uprava, ekonomske reforme i zelena agenda, te četiri oblasti ostaju naši ključni prioriteti u evropskim integracijama“, dodala je.\nBrnabić je rekla i da Srbija „ostaje stabilna destinacija za investitore“ uprkos pandemiji korona virusa.\n„Rast BDP-a Srbije u 2021. bio je 7,5 odsto, to je jedan od najboljih rezultata u Evropi. Prosečna plata će u decembru 2021. biti viša od 600 evra, čekamo još zvanične podatke. Strane direktne investicije u 2021. bile su 3,9 milijardi evra“, kazala je.\nNavela je da je na današnjoj sednici Saveta za stabilizaciju i pridruživanje Srbija-EU bilo reči i o regionalnoj saradnji, napomenuvši da sve na čemu je Srbija radila od 2014. godine, kada su otvoreni pregovori sa EU, „može da se poremeti ako nema mira i stabilnosti u regionu“.\n„Veliki deo razgovora danas bio je o regionalnoj saradnji, odnosima i povezivanju, šta Srbija može da uradi da region bude bezbedniji, stabilniji i da još brže napreduje ka EU“, dodala je.\nNa pitanje novinara televizije N1 da li je srbija bezbedna zemlja, ako se ima u vidu da su informacije o planiranom atentatu na predsednika države Aleksandra Vučića stigle iz Evropola, odnosno da domaće službe nisu imale tu informaciju, Brnabić je rekla da upravo to pokazuje da je Srbija bezbedna zemlja.\n„Čini mi se da je vaše pitanje donekle zlonamerno zato što insinuira da Srbija nije bezbedna zemlja zato što smo dobili informacije od Evropola. Meni to pokazuje suprotno, da Srbija jeste bezbedna zemlja zato što veoma dobro sarađuje sa bezbednosnim službama širom sveta, sa agencijama članica EU, sa Intrepolom“, rekla je Brnabić.\nDodala je da o tome nije razgovarala sa evropskim zvaničnicima „jer se to ne tiče politike, nego borbe protiv organizovanog kriminala“.\n„O tome jesmo pričali, u smislu da Srbija ispunjava sve evropske standarde u borbi protiv organizovanog kriminala i terorizma“, navela je Brnabić.\nEvropski komesar za proširenje Oliver Varheji izjavio je danas u Briselu da je važno da izbori u Srbiji 3. aprila budu slobodni, fer i inkluzivni.\n„Važno je da izbori budu slobodni, fer i inkluzivni na kojima će svi učestvovati kako bi Srbija potom mogla da nastavi da radi možda i brže“, rekao je medijima nakon sastanka sa premijerkom Srbije Anom Brnabić.\nOcenio je da je Srbija načinila progres u oblasti vladavine prava kroz ustavne promene.\n„To je takođe i jak signal srpske javnosti u svetlu posvećenosti evropskom putu“, dodao je.\nNajavio je i angažovanje na otvaranju klastera tri – Konkurentnost i inkluzivni rast.\n„Jasno je sa naše strane da želimo da održimo visok nivo angažovanosti“, rekao je.\nŠef diplomatije Evropske unije (EU) Žozep Borel izjavio je danas u Briselu da u Evropi nema mesta za glorifikaciju ratnih zločina, kao i da će stanje vladavine prava u Srbiji i normalizacija sa Kosovom određivati tempo pristupnih pregovora.\nBorel je naglasio da je ovo dobar „momentum“ jer je u decembru otvoren jedan klaster, a građani su na referendumu podržali promene Ustava, te da je važno održati ga.\nAna BrnabićEUEvropaIzboriOliver VarheljiŽozerp BoreljBrisel


Plata u pravosuđu skočila za 112 KM – mojKontakt portal – Radio Televizija Kontakt\nRadnicima sa srednjom stručnom spremom u Ministarstvu unutrašnjih poslova biće vraćeno od 30 do 38 KM na mjesečnom nivou, dok u Sindikatu obrazovanja, nauke i kulture i Sindikatu uprave nisu mogli precizirati koliko će plate biti vraćeno njihovim članovima.\nVlada RS donijela je u četvrtak odluku da za 14.000 radnika sa srednjom stručnom spremom zaposlenih u institucijama koje se finansiraju iz budžeta plate budu vraćene na nivo iz 2008. godine. Njima će biti vraćeno pet, deset ili 15 odsto plate.\nPredsjednik Sindikata pravosuđa RS Siniša Petrović rekao je da plata sa toplim obrokom i regresom za zaposlene sa srednjom stručnom spremom u pravosuđu iznosi 588 KM, a da bi poslije ovog vraćanja trebalo da iznosi 700 maraka.\n– To znači da će radnicima u pravosuđu biti vraćeno 112 maraka – kazao je Petrović i podsjetio da u pravosuđu radi najviše radnika sa srednjom stručnom spremom.\nPredsjednik Sindikata radnika unutrašnjih poslova Anica Jondić rekla je da ostaju pri zahtjevu da se mora vratiti pet odsto plate svim pripadnicima MUP-a počevši od 1. januara.\n– Očekujemo da Vlada do 1. aprila ove godine vrati pet odsto i ostalim našim radnicima za prva tri mjeseca, a da se od 1. aprila pitanje povrata realizuje za sve radnike MUP-a kroz mehanizam nove cijene rada ili novih zakonskih rješenja – rekla je Jondićeva i dodala da je prosječna plata zaposlenih u unutrašnjim poslovima oko 800 KM, a kod radnika sa srednjom stručnom spremom od 572 do 763 KM.\n– Plate zaposlenih sa srednjom stručnom spremom poslije ovog vraćanja kod policajaca će biti veće za 38 KM na mjesečnom nivou, kod državnih službenika za oko 30 KM, dok bi povrat za nisku stručnu spremu bio 20 maraka – istakla je Jondićeva.\nPredsjednik Sindikata uprave RS Tomislav Vrhovac kaže da se ne može reći kolika je prosječna plata u upravi zato što je Zakon o platama jako loš, pa tako postoje tri nivoa plata za isto radno mjesto. Ni u Sindikatu obrazovanja, nauke i kulture RS nemaju preciznu računicu o tome kolike će biti plate.\nUkrajinka dopingovana na ZOI\nSarajevo: Sa demonstrantima i Rade Šerbedžija


BUDIMPEŠTA Mađarski premijer i njegova stranka\nAktuelni predsjednik izvršnog organa EU Žan-Klod Junker odstupit će s položaja naredne godine\nMađarski premijer Viktor Orban podržao je Nijemca Manfreda Vebera (Webera) kao kandidata desnog centra za čelnika Evropske komisije, navela je u četvrtak mađarska državna novinska agencija riječi šefa Orbanovog kabineta Antala Rogana.\nAktuelni predsjednik izvršnog organa EU Žan-Klod Junker (Jean-Claude Juncker) odstupit će s položaja naredne godine.\nBivši finski premijer Aleksandar Stub (Alexander Stubb) do sada je jedini Veberov suparnik u utrci za vodećeg kandidata Evropske narodne stranke (EPP) desnog centra i za osiguranje nominacije za nasljednika Junkera. Orban, nacionalista, sukobavljao se s EU u vezi s migracijama i drugim pitanjima.\nOčekuje se da Orbanova stranka Fidesz, koja je uvjerljivo pobijedila na mađarskim izborima u aprilu, bude dominantan mađarski glas na izborima za Evropski parlament u maju.\nMađarska može imati značajan glas u EPP-u, koji trenutno ima 219 mjesta kao najveća politička grupacija u parlamentu koji ima 751 poslanika i nada se da će promovirati svog vodećeg kandidata na najviši položaj u EU.\nProces selekcije ipak je neizvjestan jer brojni nacionalni čelnici odbacuju pritisak iz Evropskog parlamenta da nominiraju čelnika pobjedničke stranke za nasljednika Junkera, navodeći kako žele imati nezavisan glas u odlučivanju o čelniku izvršnog tijela EU.\nVeber, koji također može biti siguran u podršku njemačke kancelarke Angele Merkel, kritizirao je mađarsku vladu u prošlom mjesecu, kada je Evropski parlament glasao za sankcije Mađarskoj zbog kršenja pravila EU, prenose agencije.\nViktor Orban Jean-Claude Juncker Alexander Stubb\nPutin: Priliv izbjeglica u Evropu neće skoro biti smanjen\nMađarska će se obratiti Evropskom sudu\nKon: Srbija je u vrhu epidemije, tako će biti narednih 14 dana\nFranjo Topić: Velika kušnja za čovječanstvo


Ministar Mitrović potvrdio: Sutra na snagu stupaju nova pravila! Tranzit kroz Sloveniju bez ograničenja\n“Na svu sreću, shvatili su da su napravili problem ne samo nama, već i drugim zemljama čije transportne firme tranzitiraju kroz Sloveniju”, kazao je Vojin Mitrović.\nSlovenija je ukinula ranije donesena ograničenja u vezi sa tranzitom i međunarodnim transportom kroz tu zemlju i korigovala odluku, čime se olakšava transport robe i putnika kroz ovu zemlju, rekao je Srni ministar transporta i komunikacija u Vijeću ministara Vojin Mitrović.\n“Slovenija je ukinula primjenu odluke koja se odnosila na vozače u međunarodnom prevozu robe i putnika. Svi vozači koji voze motorna vozila za promet robe i putnika su izuzeti iz ove odluke, tako da se ona na njih ne primjenjuje. Mogu nesmetano tranzitirati kroz Sloveniju i nemaju obavezu PCR testova, potvrdu da su preležali kovid 19 ili o vakcinaciji”, naveo je Mitrović.\nOn je istakao da se ograničenja brišu i kada je riječ o međunarodnom transportu, a zbog čega su negodovali prevoznici iz BiH, kao i poslovna zajednica.\nMitrović je istakao da se ova odluka primjenjuje od sutra.\nOn je dodao da je ranija odluka vjerovatno nesvjesno uvedena i da su u međuvremenu shvatili šta će to značiti kada je riječ o tranzitu kroz Sloveniju.\n“Na svu sreću, shvatili su da su napravili problem ne samo nama, već i drugim zemljama čije transportne firme tranzitiraju kroz Sloveniju”, naglasio je Mitrović.\nOsoba koja putuje tranzitom kroz Sloveniju dužna je da tu državu napusti što je prije moguće ili najkasnije 12 sati nakon ulaska.


Zakon o javnim nabavkama (primenjuje se od 01.04.2013. god.)\nMODELI POSLOVNIH AKATA\nMODELI PORESKIH AKATA\nSl.glasnik RS br. 124/2012\n1) izvođenje radova ili projektovanje i izvođenje radova opisanih u Uredbi o klasifikaciji delatnosti, Sektor F – Građevinarstvo („Službeni glasnik Republike Srbije“, broj 54/2010);\nPredmet javne nabavke radova je i izvođenje radova opisanih u Uredbi o klasifikaciji delatnosti, Sektor F – Građevinarstvo („Službeni glasnik Republike Srbije“, broj 54/2010), koji se neposredno ili posredno finansiraju od strane naručioca u iznosu koji prelazi 50% vrednosti nabavke.\nVlada utvrđuje spisak naručilaca iz stava 1. tačka 1) ovog člana i spisak naručilaca koji primenjuju izuzetak iz stava 1. tač. 6) i 7) ovog člana koji se objavljuje u „Službenom glasniku Republike Srbije“ i na Portalu javnih nabavki.\nU slučaju kršenja zabrane iz stava 1. ovog člana, naručilac jep u obavezi da obavesti državni organ nadležan za borbu protiv korupcije i nadležno tužilaštvo.\n1) ako predstavnik naručioca ili sa njim povezano lice u�


Za Tominu kancelariju 50 miliona iz budžeta! Za plate i osiguranje 35 miliona - Jutarnji GLASnik\nZa Tominu kancelariju 50 miliona iz budžeta! Za plate i osiguranje 35 miliona\nPosted on 01/12/2017 Author Redakcija Jutarnji GLASnik\tComment(0)\nKancelarija Nacionalnog saveta za koodinaciju saradnje sa Rusijom i Kinom, koju vodi bivši predsednik Srbije Tomislav Nikolić, iz budžeta Srbije za narednu godinu biće izdvojeno 50 miliona dinara.\nZa plate, dodatke i naknade zaposlenih u toj kancelariji opredeljeno je 22,5 miliona dinara, a za troškove osiguranja oko 13,2 miliona dinara.\nVlada Srbije je u maju ove godine donela odluku o formiranju Nacionalnog saveta za koordinaciju saradnje sa Rusijom i Kinom, a prva sednica održana je krajem avgusta. Plan je bio da kancelarija Saveta zapošljava oko 30 ljudi.\nZadatak Saveta je da razmatra, usmerava i koordinira sprovođenje Sporazuma o strateškom partnerstvu između Srbije i Rusije, koordinira rad ministarstava, Mešovitog komiteta i drugih organa i stara se o sprovođenju zajedničkih projekata u oblasti nafte i gasa, naučno-tehničkoj i industrijsko-tehnološkoj saradnji i saradnji u oblasti obrazovanja i kulture.\nVlada je u avgustu iz budžetske rezerve za rad te kanclaerije do kraja ove godine obezbedila 38,4 miliona dinara. Na plate zaposlenih u kancelariji, koja je servis Saveta, tada je izdvojeno 14,4 miliona dinara, a za troškove putovanja članova Saveta 8,13 miliona dinara.\nIzvor: Beta/ N1\nPROMOVISAN NOVI POLITIČKI BLOK U SRBIJI “NACIONALNI CENTAR”\nMasovni napad Ukrajine na Donjecku Republiku!Rusi PUCALI na ukrajinske brodove i zaplenili ih! VIDEO\nBura između Rusije i Ukrajine – zaplenjeni brodovi i najava ratnog stanja\nBalkan ključ igre koji može da oslabi EU, Rusija je stari,tradicionalni, a Kina novi igrač u regionu\nZa NATO je Kina veća „glavobolja“ od Rusije\nHaradinaj: Kina i Rusija se same povukle iz dijaloga o Kosovu\nTagged KINA, RUSIJA, TOMISLAV NIKOLIĆ\nU studentskoj poliklinici svake nedelje po jedna osoba sazna da je HIV pozitivna\n7.000.000 za firmu čiji je osnivač gospodin Krlo! Ne daje Palma, već gospođa Trivan i Službeni glasnik


Wild North - Odmor sa decom\nPrvo me je privukao logo planine a zatim naziv – Wild north, sve što volim.\nVidela sam odmah da se radi o prirodnim divljim lepotama Crne gore, severni deo zemlje. Radi se o grupi mladih ljudi koji su osvežili i pokrenuli lepote te zemlje. Domaćin, gazda ili osnivač svega toga ima dva sina sa kojima često idu u duge šetnje po Durmitoru, do Biogradskog jezera, čuvenog Crnog jezera i krajnje neodoljivog Vražjeg jezera a sve u pratnji svojih pasa-sibirske lajke. Tu su i ture do kanjona reke Mrtvice, kanjona Morače,Nacionalnog parka Biogradska gora i mnogih drugih mesta.\nU cilju afirmacije tog dela Crne Gore, upoznavanja lepota, povratka dece prirodi i pre svega druženja, potrudio se Nikola Vlahović, čovek koji je osnovao celu priču. Za ture se možete prijaviti na Facebook stranici Wild North Montenegro, kao i putem Instangram profila a nakon prijave dobijate tačan plan putanje kretanja. Za sve one koje odmah zanima, cena se kreće oko 10 evra za jednodnevne izlete a u cenu spada i organizovani prevoz.\nKreće se uglavnom iz Podgorice ili već nekog drugog ugovorenog mesta a takodje je organizovan i prevoz u povratku.\nTure se mogu raditi u grupama ili pojedinačno a posebno pažnja se posvećuje onima sa više kondicije i iskustva koji bi hteli ozbiljniju avanturu poput penjanja na neki od vrhova ovih divnih planina ali i za one koji tek uče. U svakom slučaju je uvek dostupan vodič koji se brine o svim učesnicima u pešačenju. Organizatori apeluju da ste dužni da opremu ponesete sami a tu svakako spadaju nepromočiva i topla odeća zbog nepredvidivih planinskih uslova. U to uglavnom spadaju udobna i jaka obuća, najbolje gojzerice, višeslojna laganija odeća, obavezno najmanje po 2 litara vode i obavezno kišna kabanicu za iznenadne pljuskove.\nOrganizatori kažu da su uvek spremni i za inostranu saradnju, kao što su je imali ovoga leta tako da uvek možete povesti društvo iz raznih zemalja. Što se tice smeštaja takođe se mogu pobrinuti i oko toga pa ako nameravate da ostanete duže dana u planinama i ostalim delovima ove divlje i netaknute prirode možete i to srediti.\nTakođe u dogovoru sa vodičem se mogu organizovati i dalje istraživačke ture po gradovima Crne gore, razna druga mesta kao i verske objekte.\nUz planinu ide i dobra hrana pa će se ljudi iz Wild North potruditi da ne ostanete gladni jer oštar vazduh i dobre šetnje isiskuju dobar apetit pa ako ogladnite pokazaće vam kako izgleda pravi planinski obrok. DomaĆi hleb, sir, neprevaziđeni kačamak i dobra domaća rakija.\nSve u svemu, ako želite da vaša deca imaju najslađe, rumene obraze, da doživite pravu lepotu i divljinu, van mora, prijavite se na Wild north, nežete se pokajati.


Savet bezbednosti jednoglasno odobrio nove ekonomske i trgovinske sankcije Iranu\nSavet bezbednosti Ujedinjenih nacija jednoglasno je odobrio nove ekonomske i trgovinske sankcije Iranu zbog odbijanja da prekine obogaćivanje uranijuma. Iran se poziva da prekine obogaćivanje uranijuma i zabranjuje se izvoz oružja iz te zemlje. Takođe se zamrzavaju bankovni računi još 28 Iranaca i iranskih institucija za koje se veruje da su povezani sa nuklearnim oružjem. Sjedinjene Držve i njihovi saveznici optužuju Iran da pokušava da razvije nuklearno oružje, što Teheran pobija. Iranski predsednik Mahmud Ahmadinedžad je trebalo da doputuje u Njujork na sednicu Saveta bezbednosti, ali je juče otkazao put, s obrazloženjem da su Sjedinjene Države prekasno izdale vize. Međutim, portparol Državnog sekretarijata je rekao da su sve vize odobrene i juče predate iranskim predstavnicima u Švajcarskoj. Portparol Državnog sekretarijata je zaključio da predsednik Ahmadinedžad nije hteo da stane pred Savet bezbednosti i čuje kritike zbog prkošenja međunarodnoj zajednici.\nBan Ki-Mun zatražio od palestinske vlade da ispuni zahteve međunarodne zajednice\nGeneralni sekretar Ujedinjenih nacija Ban Ki-Mun, zatražio je danas od nove palestinske koalicione vlade da ispuni zahteve međunarodne zajednice za mir i bezbednost u regionu. Ban je danas u Kairu, posle sastanka sa predsednikom Mubarakom i generalnim sekretarom Arapske lige Amrom Musom, rekao da je sa njima razgovarao o potrebi da se podstakne sadašnji mirovni proces posle foriranja nove koalicione vlade Fataha i Hamasa, koja međutim još nije ispunila međunarodne ahteve da prizna Izrael i odrekne se nasilja. Generalni sekretar je takođe rekao da Svetska organizacija razmatra povećanje prisustva u Iraku i da će nastaviti da pomaže političku, ekonomsku i socijalnu obnovu Iraka. Generalni sekretar je doputovao u Kairo iz Bagdada, a u nastavku turneje po Bliskom istoku posetiće Liban i prisustvovati samitu Arapske lige u Saudijskoj Arabiji.\nAmerički državni sekretar Kondoliza Rajs doputovala u Egipat\nAmerički državni sekretar Kondoliza Rajs je doputovala u Egipat, na početku svoje turneje po Bliskom istoku, tokom koje će pokušati da oživi izraelsko-palestinski mirovni proces i pridobije arapsku podršku za mirovne razgovore. Državni sekretar je stigla u Asuan, gde dnas treba da razgovara sa ministrima inostranih poslova i šefovima obaveštajnih službi država takozvanog Arapskog kvarteta, u kojem su Egipat, Saudijska Arabija, Jordan i Ujedinjeni Arapski Emirati. Kndoliza Rajs sutra treba da se sastane sa egipataskim predsednikom Hosnijem Mubarakom, sa kojim će razgovarati o predstojećem egipatskom referendumu o Ustavu. Takođe sutra, Kondoliza Rajs bi trebalo da se sastane sa palestinskim predsednikom Mahmudom Abasom u Ramali, a potom otputuje u Jerusalim na sastanak sa izraelskim premijerom Ehudom Olmertom.